Drohobiča

Drohobiča () ir pilsēta Ukrainas rietumos, Ļvivas apgabalā, netālu no Dņestras iztekas. Pilsētas pašvaldībā ietilpst cita pilsēta - Stebnika. Pilsētā atrodas autokrānu rūpnīca Дрогобицький завод автомобільних кранів (ДЗАК), naftas pārstrādes rūpnīca un sāls ieguves uzņēmums Галка-Дрогобыч.


Vaiņodes Svētā Krusta Romas katoļu baznīca

Vaiņodes Svētā Krusta Romas katoļu baznīca ir Romas katoļu Rīgas metropolijas Liepājas diecēzes draudzes baznīca. Tā atrodas Dienvidkurzemes novada Vaiņodes pagasta centrā Vaiņodē. Adrese: Elkoņu ielā 2. Dievnams atrodas netālu no Vaiņodes stacijas ēkas.


Reinzeme

Reinzeme () ir vēsturisks apgabals Vācijas rietumdaļā, kas atrodas Reinas upes rietumu krasta vācu apdzīvotajās teritorijās.

Šis reģions tiek saistīts ar teritorijām Vidusreinā (Bingene — Bonna) un daļu Lejasreinas (Bonna — Vācijas un Benilukss valstu robeža). Tā kā Reina šeit tek caur kalniem un arī zemienēm, tad šajā reģionā ir attīstīta vīnogu audzēšana. Reģions ir pazīstams ar Reinzemes vīniem.

Reinzeme gadsimtiem ilgi ir bijusi strīdus ābols starp Vāciju un Franciju, jo tas ir abu valstu robežreģions.

Reinzemē atrodas nozīmīgas vācu pilsētas — Āhene, Bonna, Ķelne, Dīsburga, Diseldorfa, Koblenca, Krēfelde, Leverkūzene, Trīre.


Ventspils Svētā Krusta Romas katoļu baznīca

Ventspils Svētā Krusta Romas katoļu baznīca ir Romas katoļu Rīgas metropolijas Liepājas diecēzes draudzes baznīca. Tā atrodas Ventspilī, Jūras ielā 32.


Dzidra Rinkule-Zemzare

Dzidra Rinkule-Zemzare (īstajā vārdā Dzidra Zemzare, dzimusi Rīgā, mirusi ) bija latviešu dzejniece, pazīstama kā bērnu grāmatu autore un savu grāmatu ilustratore.


Liepājas Svētā Meinarda Romas katoļu baznīca

Liepājas Svētā Meinarda Romas katoļu baznīca ir Romas katoļu Rīgas metropolijas Liepājas diecēzes draudzes baznīca. Tā atrodas Liepājā. Adrese: Ganību ielā 120.


Gudenieku katoļu baznīca

Gudenieku Svētā Jāņa Kristītāja Romas katoļu baznīca ir Romas katoļu Rīgas metropolijas Liepājas diecēzes draudzes baznīca. Tā atrodas Kuldīgas novada Gudenieku pagasta centrā Gudeniekos. Viena no trim vēsturiskā Suitu novada baznīcām, suitu kultūrtelpas sastāvdaļa, kas iekļauta UNESCO kultūras mantojuma sarakstā.


Jūrkalnes baznīca

Jūrkalnes Svētā Jāzepa Romas katoļu baznīca ir Romas katoļu Rīgas metropolijas Liepājas diecēzes draudzes baznīca. Tā atrodas Ventspils novada Jūrkalnes pagasta centrā Jūrkalnē. Viena no trijām vēsturiskajām Suitu novada baznīcām, suitu kultūrtelpas sastāvdaļa, kas iekļauta UNESCO kultūras mantojuma sarakstā. Dievnamam piešķirts Eiropas kultūras mantojuma zilais karogs.


Celso Sukova da Fonsekas tehnoloģiskās izglītības federālais centrs

Celso Sukova da Fonsekas tehnoloģiskās izglītības federālais centrs (, CEFET-RJ) ir federālā izglītības iestāde Brazīlijā, kuru pārvalda Brazīlijas izglītības ministrija. Tajā tiek piedāvātas apmācību programmas vidējajā un profesionālajā izglītībā. Iestāde ir nosaukta par godu profesoram Celso Sukovam da Fonsekam.

Centra galvenā ēka atrodas Riodežaneiro apkaimē Marakanā.


Liepājas Svētā Jāzepa Romas katoļu katedrāle

Liepājas Svētā Jāzepa Romas katoļu katedrāle ir Romas katoļu Rīgas metropolijas Liepājas diecēzes draudzes katedrāle, kā arī Liepājas un Kurzemes bīskapijas bīskapa rezidence. Tā atrodas Liepājā, Rakstvežu ielā 13. Valsts nozīmes arhitektūras piemineklis un kultūrvēstures piemineklis, kā arī lielākais katoļu dievnams Kurzemē.


Rudens sonāte

"Rudens sonāte" () ir 1978. gada drāmas filma, kuras režisors un scenārija autors ir Ingmars Bergmans. Bergmans nodokļu nemaksāšanas skandāla dēļ filmu uzņēma ārpus Zviedrijas. Ainas filmēja Norvēģijā, bet filmu izplatītāja Bergmana Rietumvācijas kinokompānija Personafilm GmbH. Galvenās lomas atveido Ingrīda Bergmane, Līva Ulmane un Lēna Nīmane. Tas ir stāsts par daudzsološu klasiskās mūzikas pianisti, kas pēc vairāk nekā septiņiem gadiem sastopas ar savu neizloloto meitu.

"Rudens sonāte" bija aktrises Ingrīdas Bergmanes pēdējā galvenā loma pilnmetrāžas filmā. 1979. gadā filma ieguva Zelta globusa balvu kā labākā filma svešvalodā.


Riebums (filma)

"Riebums" () ir 1965. gada Lielbritānijas psiholoģisks trilleris. To režisēja Romans Polaņskis, tā ir pirmā Poļanska filma, kas tika uzņemta ārpus Polijas — Londonā. Filmā galvenās lomas spēlē Katrina Deneva, Ivonna Furno, Jans Hendrijs un Džons Freizers. Filmas stāsts ir par sievieti, kas pēc viņas māsas aizbraukšanas ceļojumā, piedzīvo dīvainus un šausminošus murgus un halucinācijas.

"Riebums" ir pirmā daļa Polaņska "dzīvokļu" filmu trioloģijā, tai seko "Rozmarijas bērns" (1968) un "Īrnieks" (1976). Filma ieguva Sudraba lāci un FIPRESCI balvu Berlīnes kinofestivālā.


Ivans Franko

Ivans Franko (; dzimis , miris ) bija ukraiņu dzejnieks, rakstnieks, dramaturgs, kritiķis, žurnālists, tulkotājs, politiķis un sabiedrisks darbinieks. Viņa vārdā nosaukta Ukrainas pilsēta Ivanofrankivska. Viens no ukraiņu gan sociālistiskās, gan nacionālās kustības līderiem un dibinātājiem.


Tour of Oman

Tour of Oman ir profesionālas šosejas riteņbraukšanas sacensības, kuras notiek Omānā kā daļa no UCI Asia Tour kalendāra. Sacensības ir klasificētas kā 2.HC (uz 2014. gadu). Tās organizē A.S.O. un pirmoreiz tās notika 2010. gadā no 14. līdz 19. februārim. Tās ir vīriešu sacensības, kuras sastāv no sešiem posmiem. Sacensību maršruts pārsvarā iet pa līdzenumiem, iekļaujot dažas paugurainas daļas. 2020. gada sacensības tika atceltas saistībā ar neseno sultāna Kābūsa ibn Saīda al Saīda nāvi.


Brenguļi

Brenguļi (agrāk arī Vecbrenguļi un Jaunbrenguļi) ir ciems Valmieras novada Brenguļu pagastā, pagasta centrs. Izvietojusies pagasta rietumdaļā Abula krastos autoceļu V182 un V196 krustojumā no novada centra Valmieras un no Rīgas. Gar Brenguļiem iet dzelzceļa līnija Rīga—Valka ar pieturas punktu Brenguļi.


Tranzē

Tranzē, vēlāk arī Tranzē-Rozeneki () ir vācbaltiešu dzimta, kas 16. gadsimta vidū ieceļoja Livonijā un vēlāk izplatījās arī Zviedrijā, Igaunijā un Krievijā.


Aizputes iela (Rīga)

Aizputes iela ir iela Rīgā, Zemgales priekšpilsētā, Šampēterī. Aizputes iela sastāv no diviem posmiem abpus Zasulauka ielai, kas abi beidzas ar strupceļu. Ielas kopējais garums ir 427 metri.

Iela nosaukta Aizputes — pilsētas Kurzemē — vārdā.


Davosa

Davosa (; ; senitāļu:Tavate) ir pilsēta Šveicē, Graubindenes kantonā. 2011. gadā patstāvīgo iedzīvotāju skaits bija 11 131. Pilsēta atrodas 1560 m virs jūras līmeņa, tā ir Eiropas augstākā pilsēta.

Ik gadu Davosā notiek Pasaules Ekonomikas forums, kur sapulcējas ievērojami biznesa cilvēki un daudzi valstu vadītāji. Davosa ir viens no lielākajiem Šveices kūrortiem. Katru gadu šeit notiek Špenglera kausa izcīņa hokejā.


Andrejs Mesārošs

Andrejs Mesārošs (; dzimis 1985. gada 13. oktobrī) ir slovāku hokejists, aizsargs, Slovākijas hokeja izlases dalībnieks. Pašlaik (2017) Mesārošs pārstāv KHL klubu Bratislavas "Slovan".


1991. gada Pasaules čempionāts šosejas riteņbraukšanā

1991. gada Pasaules čempionāts šosejas riteņbraukšanā notika Štutgartē, Vācijā no 21. līdz 25. augustam. Tā bija septītā reize, kad Pasaules čempionāts notika Vācijā. Bija pārstāvētas 53 valstis, vairāk kā jebkad iepriekš, un Vācija atkal startēja apvienotā sastāvā. Tas bija 64. Pasaules čempionāts.


Kristina Guzika

Kristina Guzika (; dzimusi Palka (Pałka) ) ir poļu biatloniste. Karjeru uzsāka 1998. gadā, izlases sastāvā kopš 2002. gada. Pasaules kausa posmos piedalās kopš 2003.—2004. gada sezonas.

Četras reizes piedalījusies ziemas olimpiskajās spēlēs (, , , ). 2006. gadā izcīnījusi 5. vietu individuālajā 15 km distancē, Polijas stafetes komandas sastāvā — 7. vietu stafetē. 2010. gadā lielākais panākums bija stafetē izcīnītā 12. vieta. 2013. gada Pasaules čempionātā izcīnījusi sudraba medaļu iedzīšanā.


Frankfurte pie Oderas

Frankfurte pie Oderas () ir pilsēta Brandenburgā, Vācijā. Pilsēta atrodas Oderas upes kreisajā uz Vācijas - Polijas robežas, tieši pretī Slubices pilsētai, kas līdz 1945. gadam bija daļa no Frankfurtes.


Kristobals Iē

Kristobals Iē (; dzimis ) ir bijušais franču hokejists, vārtsargs, Francijas hokeja izlases dalībnieks. Iē ir aizvadījis septiņas sezonas NHL, pēdējā — 2009.—10. gada sezonā — iegūstot Stenlija kausu, kļūstot par pirmo franču hokejistu, kurš to ir ieguvis. Iē Francijas izlases sastāvā ir piedalījies divās olimpiskajās spēlēs un piecpadsmit Pasaules čempionātos.


Iekšējā tirgus informāciju sistēma

Iekšējā tirgus informācijas sistēma (IMI) ir IT tīkls, kas savieno pārvaldes iestādes Eiropas Ekonomikas zonā. To ir izstrādājusi Eiropas Komisija kopā ar Eiropas Savienības dalībvalstīm, lai paātrinātu un atvieglinātu pārrobežu administratīvo sadarbību. IMI darbojas valsts, reģionālās un vietējās pārvaldes iestāžu līmenī, kas dod iespēju viegli atrast pārvaldes iestādes un apmainīties ar informāciju ar kolēģiem citās valstīs. Pateicoties iepriekš pārtulkotiem jautājumiem un atbildēm, kuri ir pieejami tiešsaistē, kā arī datorizētai tulkošanai dalībvalstu valodā – tās dod plašas savstarpējas saziņas iespējas.


Play On

Play On ir amerikāņu kantrīdziedātājas Kerijas Andervudas trešais studijas albums. Apvienotajā Karalistē tas tika izdots , nākamajā dienā arī ASV un vairākās citās valstīs.

Pēc RIAA sistēmas albums ticis sertificēts ar divkāršo platīna disku ASV. Saskaņā ar 2013. gada februāra datiem, ASV Play On ticis pārdots 2,176 miljonos kopiju. Tādējādi šis ir trešais mūziķes albums, kas ticis pārdots vismaz 2 miljonos kopiju. Billboard 200 topā tas debitēja pirmajā vietā (tika pārdoti 318 tūkstoši albuma kopiju). Albumam ir trīs topos pirmo vietu ieguvuši singli: Cowboy Casanova, Temporary Home un Undo It. Pirmajā American Country Awards pasniegšanas ceremonijā tas tika atzīts par gada labāko albumu.


Some Hearts

Some Hearts ir amerikāņu kantrīdziedātājas Kerijas Andervudas debijas studijas albums. Apvienotajā Karalistē tas tika izdots , nākamajā dienā arī ASV un vairākās citās valstīs. Kā papildu dziesma albuma Ziemeļamerikas izdevuma versijā ir iekļauta šova "Amerikāņu elks" uzvaras dziesma Inside Your Heaven.

Pēc RIAA sistēmas albums ticis sertificēts ar septiņkāršo platīna disku ASV. 2006. gada decembrī Billboard Music Awards ceremonijā tas tika atzīts par gada labāko albumu visos žanros, 2010. gada Billboard Music Awards ceremonijā tas tika atzīts par dekādes labāko kantrīalbumu. Tas ir visvairāk pārdotais debijas studijas albums ASV starp kantrīdziedātajām un šova "Amerikāņu elks" dalībniekiem. Some Hearts tika izdoti pieci singli: Jesus, Take the Wheel, Some Hearts, Don't Forget to Remember Me, Before He Cheats un Wasted. 2009. gadā RIAA to iekļāva 100 visu laiku vislabāk pārdotāko albumu sarakstā. Saskaņā ar 2013. gada februāra datiem, ASV Some Hearts ticis pārdots 7,295 miljonos kopiju.


Carnival Ride

Carnival Ride ir amerikāņu kantrīdziedātājas Kerijas Andervudas otrais studijas albums. Norvēģijā tas tika izdots , nākamajā dienā arī ASV un vairākās citās valstīs.

Pēc RIAA sistēmas albums ticis sertificēts ar trīskāršo platīna disku ASV. Carnival Ride tika izdoti pieci singli: So Small, All-American Girl, Last Name, Just a Dream un I Told You So. Šis ir pirmais Andervudas albums, kas debitējis Billboard 200 topā (tika pārdoti 527 tūkstoši albuma kopiju). Saskaņā ar 2013. gada februāra datiem, ASV Carnival Ride ticis pārdots 3,311 miljonos kopiju.


Blown Away

Blown Away ir amerikāņu kantrīdziedātājas Kerijas Andervudas ceturtais studijas albums. Tas tika izdots .

Pēc RIAA sistēmas albums ticis sertificēts ar platīna disku ASV. Saskaņā ar 2013. gada februāra datiem, ASV Blown Away ticis pārdots 1,271 miljonos kopiju. Tādējādi šis ir ceturtais mūziķes albums, kas ticis pārdots vismaz 1 miljonu kopiju. Billboard 200 topā tas debitēja pirmajā vietā (tika pārdoti 267 tūkstoši albuma kopiju), tādējādi viņa kļuva par trešo kantrīdziedātaju ar trim topā pirmajā vietā debitējušiem albumiem. 2012. gadā tas bija septītais vislabāk pārdotais albums ASV.


Sinklērs Lūiss

Harijs Sinklērs Lūiss (; dzimis , miris ) bija amerikāņu romānu, īso stāstu rakstnieks un dramaturgs.

1930. gadā Lūiss kļuva par pirmo amerikāņu rakstnieku, kas saņēmis Nobela prēmiju literatūrā. Par 1925. gadā izdoto romānu Arrowsmith viņam tika piešķirta Pulicera balva, taču Lūiss no tās atteicās. 1931. gadā iznāca filma Arrowsmith pēc grāmatas motīviem, kas tika nominēta četrām Amerikas Kinoakadēmijas balvām, arī par labāko adaptēto scenāriju. Vēl ir sarakstījis grāmatas Main Street (1920), Babbitt (1922), Elmer Gantry (1927) un Dodsworth (1929). Viņam tikusi veltīta pastmarka ASV Pasta servisa sērijā Great Americans series.


Peteri Nummelins

Timo Peteri Nummelins (; dzimis ) ir bijušais somu hokejists, aizsargs. Karjeras laikā trīs sezonas aizvadījis Nacionālajā hokeja līgā, taču lielāko daļu profesionāļa karjeras spēlējis Šveices un Somijas vadošajās hokeja līgās. Somijas hokeja izlases sastāvā kļuvs par septiņkārtēju pasaules čempionātu medaļu ieguvēju, izcīnījis 2006. gada olimpisko spēļu sudraba medaļas.

Viņa tēvs Timo Nummelins ir bijušais futbola un hokeja spēlētājs, māsa ir precējusies ar citu somu hokejistu — Anti Niemi.


Aleksandrs Prokopčuks

Aleksandrs Prokopčuks (dzimis Rīgā) ir bijušais latviešu vieglatlēts, startējis maratona un citās garo distanču skriešanas distancēs. Pēc sportista karjeras beigām — treneris.

Piedalījies Atlantā, kur ieņēma 51. vietu maratona sacensībās. Vairāk nekā 10 reizes izcīnījis Latvijas čempiontitulu dažādās distancēs. Vairākas reizes piedalījies Helsinku starptautiskajā maratonā, kur vairākkārt ir ierindojies pirmajā trijniekā. 1993. gadā piedalījies Pasaules čempionātā pusmaratonā, 1995. gadā — Eiropas kausu sacensībās. Ilgu laiku ir bijis Latvijas rekordists pusmaratonā (1.04:57 h) un maratonā (2.15:56 h).

Precējies ar skrējēju Jeļenu Prokopčuku, ir viņas treneris.


2013. gada Latvijas Superkauss futbolā

2013. gada Latvijas Superkauss futbolā bija pirmā Latvijas Superkausa izcīņa futbolā. Tajā sacentās 2012. gada Latvijas futbola Virslīgas čempioni Daugavpils "Daugava" un 2011.—2012. gada Latvijas Kausa izcīņas uzvarētāji Skonto FC. Spēle notika Daugavas stadionā, Daugavpilī, . Tajā ar rezultātu 4:1 (3:0) uzvarēja FC "Daugava".


Latvijas Superkauss futbolā

Latvijas Superkauss futbolā ir Latvijas Futbola Federācijas rīkota futbola spēle, kurā par kausu cīnās Latvijas futbola Virslīgas čempioni un Latvijas Kausa ieguvēji. Pirmoreiz spēle par Latvijas Superkausu notika 2013. gadā un tajā uzvarēja Daugavpils "Daugava".


Ninsjas Hueju autonomais reģions

Ninsjas Hueju autonomais reģions (, ) ir viens no Ķīnas 5 autonomajiem reģioniem. Autonomais reģions atrodas Ķīnas centrālajā daļā. Robežojas ar Iekšējo Mongolijas autonomo reģionu un ar Gaņsu un Šaaņsji provincēm. Ninsjas administratīvais centrs un lielākā pilsēta ir Iņčuaņa. 2010. gadā reģionā dzīvoja 6,30 miljoni iedzīvotāju, no kuriem 62% ir haņi un 34% ir hueji.


Sosņivka

Sosņivka (, līdz 1957. gadam - Kirove ()) ir rajona nozīmes pilsēta Ukrainas rietumos, Ļvivas apgabala Červonohradas pilsētas pašvaldībā pie Rietumu Bugas. Dibināta 1955. gadā (Ukrainas PSR laikā) akmeņogļu ieguves rajonā kā Kirovas ciems. No 1968. gada - pilsēta. Kopš 1979. gada Sosņivkā darbojas Červonohradas ogļu bagātināšanas uzņēmums ().


Stebnika

Stebnika () ir rajona nozīmes pilsēta Ukrainas rietumos, Ļvivas apgabala Drohobičas pilsētas pašvaldībā.

Apkaimē kālija sāļu iegulas, kas tiek ekspluatētas no 1922. gada. Mūsdienās kālija sāļu ieguvi nodarbojas uzņēmums "Polimineral" (). Pilsētā ir sarežģīta ekoloģiskā situācija.


Ornets Kolmens

Ornets Kolmens (Ornette Coleman, dzimis Randolhs Denards Ornets Kolmens; —) bija amerikāņu saksofonists, vijolnieks, trompetists un komponists. Viņš bija viens no galvenajiem mūziķiem, kas 1960. gados radīja brīvā džeza mūzikas kustību un žanru.

2007. gadā Kolmena albums Sound Grammar saņēma Pulicera balvu mūzikā.


Kolmens

Bleiks Kolmens (Blake Coleman; dzimis 1991) — ASV hokejists; Dženna Kolmena — aktrise; Ketrina Kolmena — astronaute, atvaļināta gaisa spēku virsniece; Kriss Kolmens (Chris Coleman; dzimis 1970) — Velsas futbolists un treneris; Big L (Lamonts Kolmens) — reperis; Ornets Kolmens — saksofonists, vijolnieks, trompetists un komponists; Šeimuss Kolmens — īru futbolists.


Minasžeraisas federālā universitāte

Minasžeraisas federālā universitāte (, UFMG) ir universitāte, kas atrodas Brazīlijas pilsētā Belu Orizonti.

Universitāte dibināta . Tā ir viena no vecākajām un prestižākajām Brazīlijas universitātēm.


Feiras di Santanas štata universitāte

Feiras di Santanas štata universitāte (, UEFS) ir dibināta universitāte Brazīlijas Baijas štata pilsētā Feirā di Santanā


Nikolajs fon Tranzē

Nikolajs Heinrihs fon Tranzē, rakstos arī Nikolajs Transehe (; dzimis 1886. gadā Jaunbrenguļu muižā, miris 1969. gadā Vācijā) bija vācbaltiešu izcelsmes Latvijas dabas pētnieks un pasniedzējs, viens no pirmajiem Latvijas ornitologiem, Latvijas Universitātes docents (1938). 1925. gadā nodibināja un vadīja Latvijas Ornitoloģijas centrāli.


Persejs

Persejs (, Perseús) sengrieķu mitoloģijā ir Zeva un Danajas dēls, gorgonas Medūzas slepkava un Andromedas glābējs no jūras briesmoņa. Perseja māte Danaja bija Argosas valdnieka Akrisija meita. Tā kā orākula pareģojums vēstīja, ka meitas dēls nogalinās Akrisiju, tad valdnieks pēc Perseja piedzimšanas abus ar māti ieslodzīja aiznaglotā kastē un iemeta jūrā. Kaste tika izskalota Serifas salā. Salas valdnieks Polidekts iemīlējās Danajā, un, lai tiktu vaļā no Perseja, aizsūtīja viņu nogalināt gorgonu Medūzu. To viņš arī izdarīja. Atgriežoties Argosā, Persejs sacensībās nejauši arī nogalināja savu vectēvu Akrisiju, kā to bija pareģojis orākuls.

Saskaņā ar leģendu Persejs ar ciklopu palīdzību ir uzcēlis grieķu pilsētu Mikēnas. Perseja vecākais dēls Perss tiek uzskatīts par persiešu ciltstēvu.


Vinniki

Vinniki () ir rajona nozīmes pilsēta Ukrainas rietumos, Ļvivas apgabala Ļvivas pilsētas pašvaldībā, tās austrumu nomalē. Tabakas rūpniecības centrs. Pie pilsētas atrodas Vinniku ezers — populāra ļviviešu atpūtas vieta.


Ināra Tetereva

Ināra Tetereva (dzimusi ) ir filantrope Latvijā, kopš 2010. gada vada Borisa un Ināras Teterevu fondu.


Urbāns I

Pāvests Urbāns I (, dzimšanas gads nav zināms, miris ) bija Romas bīskaps no 222. līdz 230. gadam un līdz ar to katolisma tradīcijā tiek uzskatīts par vienu no Romas pāvestiem. Par viņa dzīvi ir zināms ļoti maz. Pat viņa apbedījuma vieta īsti nav zināma. Urbāna I pontifikāta laikā turpināja pastāvēt domstarpības ar Romas baznīcu, kuru vadīja antipāvests Ipolīts, un kuras sākās iepriekšējā bīskapa Kaliksta I laikā. Ipolīts un viņa sekotāji turpināja atšķelties no katolisma. Urbāna I valdīšanas laikā Ipolīts uzrakstīja darbu Philosophumena, kurā nosodīja Kalikstu I. 222. gadā par Romas imperatoru kļuva Aleksandrs Severs. Viņš deva priekšroku reliģiskajai eklektikai un aizsargāja arī kristietību. Vairākus gadsimtus tika uzskatīts, ka Urbāns I, līdzīgi kā viņa priekšgājēji, bija moceklis, bet veicot pētījumus, tas netika apstiprināts.


Nīcas Romas katoļu misiju punkts

Nīcas Romas katoļu misiju punkts bija Romas katoļu Rīgas metropolijas Liepājas diecēzes draudzes misiju punkts. Tas atradās Dienvidkurzemes novada Nīcas pagasta centrā Nīcā.

Misiju punkts tika izveidots 2009. gadā ar mērķi sniegt garīgo aprūpi Romas katoļu ticīgajiem cilvēkiem. Dievkalpojumi noritēja divas reizes mēnesī Nīcas luteriskās baznīcas telpās.


Teterevs

Boriss Teterevs (Борис Тетерев; 1953—2019) — Latvijas ārsts, uzņēmējs un mecenāts; Vitālijs Teterevs (Виталий Тетерев; 1983) — Baltkrievijas šahists.


Kriss Ankers Serensens

Kriss Ankers Serensens (; ; dzimis , miris ) bija Dānijas šosejas riteņbraucējs, kura karjera ilga no 2005. līdz 2018. gadam.


Serensens

Brians Holms Serensens (Brian Holm Sørensen; 1962) — Dānijas riteņbraucējs; Kriss Ankers Serensens (Chris Anker Sørensen; 1984—2021) — Dānijas riteņbraucējs; Niki Serensens (Nicki Sørensen; 1975) — Dānijas riteņbraucējs; Rolfs Serensens (Rolf Sørensen; 1865) — Dānijas riteņbraucējs; Tomass Serensens (Thomas Sørensen; 1976) — Dānijas futbolists.


Blome

Blome (agrāk arī Blomi, Blommuiža) ir ciems Smiltenes novada Blomes pagastā, pagasta centrs. Izvietojusies pagasta vidienē Nigras krastos autoceļu V243, V254 un V323 krustojumā no novada centra Smiltenes un no Rīgas.

Blomē atrodas pagasta pārvalde, pamatskola, kultūras nams, bibliotēka, feldšeru un vecmāšu punkts, veikali, autodarbnīca.


Haralds Loudons

Haralds Georgs Gideons fon Loudons (; dzimis 1876. gadā Ķeižu muižā, miris 1959. gadā Berlīnē, Vācijā) bija vācbaltiešu ornitologs, Berlīnes Universitātes ornitoloģijas profesors. Pētījis putnu pavasara migrāciju fenoloģiju, uzsācis masveidīgu putnu gredzenošanu, bijis pirmais putnu sistemātiķis Latvijā. Daudzas viņa aprakstītās putnu pasugas un viena zīlīšu suga (Parus hyrcanus Zarudny & Loudon, 1905) mūsdienu putnu klasifikācijā apzīmētas ar Loudona vārdu.


Aknīstes katoļu baznīca

Aknīstes Svētā Ignācija Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Jēkabpils novada centrā Aknīstē, Skolas ielā 2.


Infims

Infims ir vislielākais no tādiem skaitļiem, kuri ir mazāki vai vienādi par jebkuru kādas skaitļu kopas elementiem. Piemēram, skaitļu kopas {3, 5, 6} infims ir skaitlis 3, intervāla [2; 4] infims ir 2 utt.


Miegupe

Miegupe (arī Ķempe, Miedziņa, Miega, Miegas upīte, Miegupīte, Sapa) ir upe Latvijā, Gaujas kreisā pieteka Valmieras un Cēsu novadā. Sākas Mārsnēnu pagastā pie Pintuļiem. Augštecē nav izteiktas ielejas, gultne taisnota. Sākumā tek ziemeļaustrumu virzienā, pie Jaunvāles krasi pagriežas uz rietumiem. Mūrmuižā uz Miegupes izveidots Miegupes dzirnavezers. Lejpus Mūrmuižas upe tek pa izteiktu ieleju, kas pakāpeniski padziļinās. Gaujas senlejas krastu pie Sapām šķērso dziļā gravā. Ietek Gaujā pie Līčiem. Lielākās pietekas ir Adzele, Grūžupe (labās) un Mīļuma (kreisā). Upi šķērso Rīgas—Valkas dzelzceļš un autoceļš P20.


Progress M-18M

Progress M-18M (Прогресс М-18М; SKS apzīmējums ISS-50P) bija Krievijas automātisks kravas kosmosa kuģis kravu nogādāšanai uz Starptautisko kosmisko staciju (SKS). To palaida 2013. gada februārī. Bija trešais kuģis, kas saslēdzies ar SKS sešu stundu laikā pēc starta.


Auces katoļu baznīca

Auces Svētās Terēzes no Bērna Jēzus Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Dobeles novada Auces pilsētā, Bēnes ielā 29.


Aleksandrs Jegorovs

Aleksandrs Jegorovs (; dzimis , miris ) bija padomju karavadonis, PSRS maršals.

Beidzis ģimnāziju Samarā. Armijā no 1901. gada. Piedalījās 1905. gada revolūcijas apspiešanā Kaukāzā. Piedalījās Pirmajā pasaules karā. Pēc Februāra revolūcijas apakšpulkveža pakāpē iestājās eseru partijā.

Krievijas pilsoņu kara laikā no 1918. gada augusta Sarkanās armijas sastāvā komandēja armijas un frontes, arī kaujās pie Caricinas un Orlas-Kromu operāciju. Piedalījās Poļu-padomju karā.

Pēc kara Ukrainas kara apgabala (no 1924. līdz 1925. gadam) pavēlnieks, līdz 1926. gadam - kara atašejs Ķīnā, vēlāk Baltkrievijas kara apgabala pavēlnieks (no 1927. līdz 1931. gadam). No 1931. līdz 1937. gadam - Sarkanas armijas ģenerālštāba priekšnieks.

1938. gada martā arestēts, 1939. gada februāri sodīts ar nāvi. 1956. gadā reabilitēts.


Moršina

Moršina () ir apgabala nozīmes pilsēta Ukrainas rietumos, Ļvivas apgabalā Karpatu piekalnēs. Kūrortpilsēta, minerālūdens atradnes.


Bauskas katoļu baznīca

Bauskas Vissvētākā Sakramenta Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Bauskā, Katoļu ielā 2. Dievnams ir arī Bauskas dekanāta rezidence.


Lorāns Žalabērs

Lorāns Žalabērs (; dzimis Mazamē) ir bijušais profesionālais Francijas šosejas riteņbraucējs, kura karjera ilga no 1989. līdz 2002. gadam. Karjeras laikā viņa iesauka bija "Žaža" (sarunvalodā "glāze vīna"; kad viņš turpināja dzert vīnu profesionāļa karjeras laikā, iesauka saglabājās līdzības ar viņa vārdu dēļ). Viņš uzvarēja daudzās viendienas un daudzdienu sacensībās un bija Pasaules ranga līderis 1990. gados. Lai arī viņš nekad neuzvarēja Tour de France, kur viņš cieta no augstuma slimības, 1995. gadā viņš uzvarēja Vuelta a España; kopā ar kopvērtējuma uzvarētāja krekliņu viņš ieguva punktu un kalnu karaļa krekliņu, kļūstot tikai par trešo braucēju, kurš to ir paveicis Lielajā tūrē. Kopā ar Alesandro Petaki, Ediju Merksu un Džamolidinu Abdužaparovu viņš ir viens no četriem braucējiem, kuri ieguvuši punktu klasifikācijas uzvarētāja titulu visās trijās lielajās tūrēs.


Bebrenes katoļu baznīca

Bebrenes Svētā Jāņa Kristītāja Romas katoļu baznīca ir Romas Katoļu Rīgas metropolijas Jelgavas diecēzes draudzes baznīca. Tā atrodas Augšdaugavas novada Bebrenes pagasta centrā Bebrenē. Sakrālās arhitektūras piemineklis, kā arī Bebrenes muižas un baznīcas ansambļa kopējā telpiskā risinājuma un vietējās kultūrainavas nozīmīga sastāvdaļa.


Dreika šaurums

Dreika šaurums (, ) vai Osesa jūra () ir ap plats jūras šaurums Dienvidu okeānā, kas atdala Dienvidameriku no Antarktīdas. Par šauruma ziemeļu malu uzskata Hornas ragu, dienvidu — Dienvidšetlendas salas. Šaurums savieno Kluso okeānu ar Atlantijas okeāna Skotijas jūru un pa to plūst Antarktikas cirkumpolārā straume. Šaurums ir grūti kuģojams, jo tajā ir biežas, spēcīgas un neprognozējamas vētras, dienvidu daļā — aisbergi.

Par šauruma pirmatklājēju tiek uzskatīts angļu pirāts Frānsiss Dreiks, kura kuģi 1578. gada septembrī pēc Magelāna šauruma izbraukšanas vētra aiznesa tālāk uz dienvidiem, kā rezultātā tika atklāts vēl viens abu okeānu savienojums. Pusgadsimtu agrāk, 1525. gadā spāņu jūrasbraucējs Fransisko de Osess, iespējams, izbraucis šo jūrasšaurumu, kādēļ spāņu avotos tas nereti tiek saukts par Osesa jūru.


Altonavas iela

Altonavas iela ir iela Rīgā, Zemgales priekšpilsētā, Torņakalnā. Altonavas iela sākas krustojumā ar Ojāra Vācieša ielu un beidzas krustojumā ar Vienības gatvi. Kopējais ielas garums ir 624 metri un tā sastāv no 2 braukšanas joslām. Altonavas iela ir klāta ar bruģa un asfalta segumu.


Budbergas katoļu baznīca

Budbergas Svētās Trīsvienības Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Bauskas novada Brunavas pagasta Budbergas ciemā.


Bērzaines ģimnāzija

Bērzaines ģimnāzija jeb Ķeizara Aleksandra II ģimnāzija Bērzainē pie Cēsīm () bija privāta Vidzemes bruņniecības uzturēta ģimnāzija (livländische Landesgymnasium), kas ar pārtraukumu darbojās no 1826. gada līdz Pirmajam pasaules karam, kad to slēdza un skolas telpās ievācās Krievijas Impērijas 12. armijas štābs. No 1920. gada Cēsu Bērzaines Valsts vidusskola.


Rubeņu baznīca

Rubeņu Svētā Pētera un Pāvila Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Jēkabpils novada Rubenes pagasta centrā Rubeņos.


Rakšupe

Rakšupe (arī Rakstupīte, Jēčupīte, Vītega, augštecē Rakšupīte, Simtupe, Simtēnupīte) ir upe Latvijā, Gaujas kreisā pieteka Cēsu novada Drabešu pagastā. Sākas no Lazdiņu ezera Vaives pagastā. Augštecē tek cauri Pūcītim un Āraišu ezeram. Nelielā posmā lejpus Āraišu ezera upe iztaisnota. Nonākot no Vidzemes augstienes malas Gaujas senielejā tek pa dziļu gravu un Rakšupe ir viena no straujākajām mazajām Latvijas upēm. Ietek Gaujā lejpus Rakšu krācēm iepretī Kvēpenes pilskalnam. Lielākās pietekas ir Jungas strauts (kreisā) un Meijermuižas upīte (labā). Upi šķērso Rīgas—Valkas dzelzceļš un autoceļš P20.


Glodene

Glodene jeb trauslā glodene (Anguis fragilis) ir Latvijā dzīvojoša glodeņu dzimtas (Anguidae) bezkāju ķirzaka. Glodeni mēdz saukt arī par kaparčūsku un gludeno čūsku, kas gan ir aplami, ņemot vērā, ka glodene nav čūska, turklāt Latvijā dzīvo zalkšu dzimtas čūska — gludenā čūska (Coronella austriaca). Sastopama plašā Eirāzijas areālā, aptverot gandrīz visu Eiropu un Āziju līdz Rietumsibīrijai. Glodene nav indīga. Ja glodene tomēr ir iekodusi, koduma vietā būs neliels apsārtums, kas ātri pazudīs.


Niks Keivs

Nikolass Edvards "Niks" Keivs (; dzimis ) ir Lielbritānijā dzīvojošs austrāliešu mūziķis, komponists, autors, scenārists un aktieris, kas plašāku atpazīstamību ieguvis darbojoties ar grupu Nick Cave and the Bad Seeds un sadarbojoties ar tādiem mūziķiem kā Kailija Minoga, P. Dž. Hārvija un Šeins Makgovans.


Dunavas katoļu baznīca

Dunavas Svētā Jāzepa Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Jēkabpils novada Dunavas pagasta centrā Dunavā.


Novijrozdila

Novijrozdila () ir apgabala nozīmes pilsēta Ukrainas rietumos, Ļvivas apgabalā. Sākusi veidoties Ukrainas PSR no 1953. gada līdz ar sēra ieguves attīstību. Mūsdienās sēra ieguve nenotiek.


Dvietes katoļu baznīca

Dvietes Svētā Staņislava Kostkas Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Augšdaugavas novada Dvietes pagasta centrā Dvietē. Valsts nozīmes arhitektūras piemineklis.


Antarktiskā konverģence

Antarktiskā konverģence ir Antarktiku pilnībā apskaujoša līkne, kas iezīmē robežu, kur uz ziemeļiem plūstošās aukstās ūdens masas no dienvidiem sastopas ar Subantarktikas relatīvi siltākajām ūdens masām. Konverģences zona ir aptuveni plata un tās atrašanās ģeogrāfiskais platums sezonāli var mainīties robežās. Antarktisko konverģenci pirmais aprakstījis angļu astronoms un ģeofiziķis Edmonds Halejs 1700. gadā.

Konverģences līnija šķērso Atlantijas, Indijas un Kluso okeānus starp 48° un 61° dienvidu paralēlēm ziemeļos no Rietumvēju straumes. Šo līniju dažkārt uzskata par Dienvidu okeāna dabisko ziemeļu robežu.

Konverģences zonā aukstākais un blīvākais Antarktikas ūdens iegrimst zem siltākā no ziemeļiem plūstošā ūdens aptuveni 800 m dziļumā un turpina plūst ziemeļu virzienā. Uz iegrimšanas robežas ūdens temperatūra var strauji kristies no līdz . Ūdens konverģences zona ir ļoti produktīva vide jūras organismiem, sevišķi Antarktikas krilam. 1980. gadā tika noslēgta konvencija Antarktikas jūras resursu aizsardzībai, kur konverģences līnija tika definēta šādām koordinātām: 50°S, 0°; 50°S, 30°E; 45°S, 30°E; 45°S, 80°E; 55°S, 80°E; 55°S, 150°E; 60°S, 150°E; 60°S, 50°W; 50°S, 50°W; 50°S, 0°.


Mercatone Uno

Mercatone Uno bija profesionāla riteņbraukšanas komanda, kuras sākotnējā mājvieta bija Sanmarīno un pēc tam Itālijā. 1990. gados tā bija viena no spēcīgākajām Itālijas komandām peletonā. Komandu sponsorēja lielveikalu ķēde Itālijā.


Grīvas katoļu baznīca

Grīvas Svētās Jaunavas Marijas Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Daugavpils pilsētā, Grīvā, Baznīcas ielā 28. Dievnams ir arī Grīvas dekanāta rezidence. Valsts nozīmes arhitektūras piemineklis.


Cietais rieksts (filmu sērija)

"Cietais rieksts" () ir filmu sērija, kas stāsta par Ņujorkas policistu Džonu Makleinu, kuru atveido aktieris Brūss Viliss. Šajā filmu sērijā ir uzņemtas 5 filmas.


Jaunjelgavas katoļu baznīca

Jaunjelgavas Svētā Krusta Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Aizkraukles novada Jaunjelgavas pilsētā (Lāčplēša ielā 4).


Sapraša

Sapraša (arī Pestava) ir upe Latvijā un Igaunijā, Rūjas kreisā krasta pieteka Valmieras novadā. Sākas no grāvju sistēmas Igaunijā dienvidaustrumos no Meizakilas, tek dienvidu virzienā. Upes baseins atrodas Burtnieka līdzenuma ziemeļu daļā. Augštecē un vidustecē upes gultne regulēta, lejtecē no Vilpulkas — meandrēta. Ietek Rūjā starp Virķēniem un Rūjienu. Lielākās pietekas: Maratas upīte, Kaučupīte, Melderīšupīte (visas kreisās). Upi šķērso autoceļš P21 un bijušais Rīgas—Tallinas dzelzceļš.


Sventes baznīca

Sventes Vissvētākās Trīsvienības Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Augšdaugavas novada Sventes pagasta centrā Sventē.


Kurmenes katoļu baznīca

Kurmenes Svētā Pētera Romas katoļu baznīca ir Romas Katoļu Rīgas metropolijas Jelgavas diecēzes draudzes baznīca. Tā atrodas Bauskas novada Kurmenes pagasta centrā Kurmenē. Šobrīd prāvests Kurmenes Svētā Pētera draudzē ir Andrejs Mediņš.


Dobeles katoļu baznīca

Dobeles Vissvētākās Trīsvienības Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Dobelē, Baznīcas ielā 10a. Dievnams ir Dobeles dekanāta rezidence.


Leopolds fon Zahers-Mazohs

Leopolds fon Zahers-Mazohs (; dzimis , miris ) bija Ļvivā dzimis austriešu rakstnieks. Pazīstamākais darbs ir 1870. gadā publicētā novele "Venera kažokādās" (Venus im Pelz). No Zahera-Mazoha uzvārda psihiatrs Rihards fon Krafts-Ebings (Richard von Krafft-Ebing) 1886. gadā ieviesa jēdzienu mazohisms.

Dzimis Ļvivā, policijas priekšnieka un universitātes rektora meitas ģimenē. Kad Leopoldam bija 12 gadu, ģimene pārcēlās uz Prāgu. Studējis tieslietas, vēsturi un matemātiku Grācas universitātē. Pievērsās rakstniecībai, savos darbos bieži aprakstīdams dzimto Galīciju. 1869. gadā sāka rakstīt stāstu un noveļu daudzsējumu krājumu "Kaina mantojums" (Das Vermächtnis Kains). No iecerēta 6 sējumu darba tika radīta tikai daļa, arī daļēji autobiogrāfiska novele "Venera kažokādās", kurā pievērsās sievietes dominēšanas tēmai. 1881. gadā Zahers-Mazohs pārcēlās uz Leipcigu, un mūža atlikušo daļu nodzīvoja Vācijā. Mūža nogalē sirga ar psihisku slimību.


Sambira

Sambira () ir apgabala nozīmes pilsēta Ukrainas rietumos, Ļvivas apgabalā pie Dņestras upes. Dzelzceļa mezgls. Vietējā baznīcā atrodas Svētā Valentīna relikvijas.

Sambira ir vieglatlēta Valērija Borzova (Валерій Пилипович Борзов, 1949) dzimtā pilsēta.


Alberts Holanders

Alberts Voldemārs Holanders (Albert Woldemar Hollander, 1796—1868) bija vācbaltiešu pedagogs. Bērzaines ģimnāzijas dibinātājs un pirmais vadītājs (1826—1861). Jēnas Universitātes goda doktors (1850).


Savčenko

Aļona Savčenko (Олена авченко; 1984) — ukraiņu daiļslidotāja, kura sacensībās pārstāv Vāciju; Nadija Savčenko (Надія Савченко; 1981) — ukraiņu militārā pilote un virsniece; Larisa Neilande (dzimusi Savčenko (Лариса Савченко); 1966) — ukraiņu izcelsmes Latvijas un PSRS tenisiste; Staņislavs Savčenko (Станіслав Савченко; 1967) — ukraiņu šaha lielmeistars.


Demenes katoļu baznīca

Demenes Jēzus Sirds Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Augšdaugavas novada Demenes pagasta centrā Demenē.


Kumbuļu kapela

Kumbuļu Dieva žēlastības Romas katoļu kapela ir Romas katoļu Rīgas metropolijas Jelgavas diecēzes draudzes kapela. Tā atrodas Augšdaugavas novada Demenes pagasta Kumbuļu ciemā.


Mīlestība (filma)

"Mīlestība" () ir 2012. gada Francijas, Vācijas un Austrijas kopražojuma mākslas filma, drāma. Filmas režisors un scenārija autors ir Mihaels Hāneke. Filmas pirmizrāde notika 65. Kannu kinofestivāla ietvaros, kur filma ieguva galveno balvu Zelta palmas zaru. Galvenajās lomās, padzīvojušus mūzikas skolotājus atveido Žans Luijs Trentiņāns un Emanuela Riva, bet viņu meitu Ievu atveido Izabella Ipēra.

Filma tika nominēta 85. Kinoakadēmijas balvai nominācijās "Labākā filma", "Labākā filma svešvalodā", "Labākais režisors" un "Labākā aktrise galvenajā lomā", kam savos 85 gados tika nominēta Emanuela Riva, tādējādi būdama visvecākā aktrise, kas nominēta šajā kategorijā. Filma saņēma Amerikas Kinoakadēmijas balvu nominācijā "Labākā filma svešvalodā", kā arī BAFTA kino balvu nominācijā "Labākā filma, kas nav angļu valodā". 2016. gada BBC 100 labāko 21. gadsimta filmu sarakstā "Mīlestība" ierindojās 42. vietā.


Džims Grejs

Džeimss Nikolass "Džims" Grejs (; dzimis ; pazudis jūrā ; paziņots par mirušu ) bija amerikāņu datorzinātnieks, kurš 1998. gadā saņēma Tjūringa balvu par "sākotnējiem ieguldījumiem datubāžu un transakciju apstrādes pētījumos un tehniskā līdera lomu sistēmas realizācijā."


Adrijas līga

Līga tika dibināta 2001. gadā, pašlaik turnīru organizē Adrijas basketbola asociācija. Pārsvarā visi klubi paralēli piedalās arī savu valstu nacionālajos čempionātos. Pēc Adrijas līgas dibināšanas ir tikušas izveidotas vairākas citas reģionālās basketbola līgas: Baltijas basketbola līga, Centrāleiropas basketbola līga, Balkānu starptautiskā basketbola līga, VTB Vienotā līga. Visvairāk reižu (6 reizes) turnīrā ir uzvarējuši Serbijas klubi Belgradas "Partizan" un "Crvena zvezda".


Antarktikas cirkumpolārā straume

Antarktikas cirkumpolārā straume vai Rietumvēju straume ir aukstā okeāna straume, kas pulksteņa rādītāju virzienā no rietumiem uz austrumiem pilnībā apliec Antarktīdas kontinentu. Straume ir dominējošā ūdens cirkulācija Dienvidu okeānā un ar 125—147 sverdrupiem ir pasaules lielākā okeānu straume.

Jūrasbraucējiem straume ir zināma jau vairākus gadsimtus — tur valdošie rietumu vēji ļauj stipri paātrināt kuģošanu no rietumiem uz austrumiem, bet stipri apgrūtina kuģošanu no austrumiem uz rietumiem. Tā saucamais «kliperu ceļš», kas, sekojot Rietumvēju straumei rēcošajos četrdesmitajos, apliec triju kontinentu galējos dienvidu zemesragus — Adatas ragu Āfrikā, Sautīstkeipu Tasmanijas salā un Hornas ragu Dienvidamerikā, ir ātrākais burukuģu ceļš apkārt pasaulei.

Valdošie rietumu vēji ir galvenais spēks, kas nodrošina ūdens masu pārvietošanos. Cirkumpolārās straumes nepārtrauktā plūsma varēja sākties pēc Tasmanijas jūrasceļa starp Austrāliju un Austrumantarktīdu izveidošanās pirms aptuveni 33,5 miljoniem gadu un Dreika šauruma starp Dienvidameriku un Rietumantarktīdu atvēršanās pirms 20—40 miljoniem gadu. Nepārtraukti cirkulējošas aukstas straumes izveidošanās eocēnā izsauca Antarktīdas apledošanos.

Straume savieno Kluso, Atlantijas un Indijas okeānus un ir galvenais ūdens masu cirkulēšanas ceļš starp tiem. Straumes ātrums augšējos slāņos ir 0,4—0,9 km/h, dziļākajos slāņos — līdz 0,4 km/h. Straumei ir diezgan izteiktas ziemeļu un dienvidu frontes, pie kurām ūdens temperatūra var atšķirties no 12—15 °C ziemeļos līdz 1—2 °C dienvidos. Gar straumes ziemeļu fronti izveidojusies Antarktiskā konverģence, kas ir Dienvidu okeāna dabīgā ziemeļu robeža.

No Antarktikas cirkumpolārās straumes ziemeļu virzienā atzarojas vairākas aukstās straumes, lielākās no kurām ir Peru straume pie Dienvidamerikas dienvidrietumu krasta, Bengelas straume pie Āfrikas dienvidrietumu krasta un Rietumaustrālijas straume pie Austrālijas rietumu krasta.


Longailenda

Longailenda ( — 'Garā sala') ir sala Ņujorkas štatā, ASV. Tā sastāv no četriem apgabaliem, no kuriem divi — Bruklina un Kvīnsa — ir Ņujorkas pilsētas rajoni, savukārt abi pārējie (Nasava, Safolka) ir Ņujorkas piepilsētas. Saskaņā ar 2010. gada ASV tautas skaitīšanas datiem salā dzīvo vairāk nekā 7,5 miljoni cilvēku, tādējādi tā ir apdzīvotākā sala ASV teritorijā. Tāpat tā ir 17. apdzīvotākā sala pasaulē, ar vairāk iedzīvotājiem nekā Īrijā (6,4 miljoni) vai Jamaikā (2,9 miljoni). Ja Longailenda būtu štats, tad tas būtu 13. lielākais ASV štats pēc iedzīvotāju skaita. Longailenda ir 190 km gara un 37 km plata. Uz salas atrodas divas no Ņujorkas galvenajām lidostām: Lagardijas lidosta un Džona Kenedija lidosta. Bruklinu un Kvīnsu (tādējādi arī Longailendu) ar pārējiem trim Ņujorkas rajoniem savieno 9 tilti un 13 tuneļi. Longailendā atrodas vairāki sporta klubi, tai skaitā MLB beisbola klubs Ņujorkas "Mets", NBA basketbola klubs Bruklinas "Nets", NHL hokeja klubs Ņujorkas "Islanders".


Zemgales katoļu baznīca

Zemgales Svētā Krusta pagodināšanas Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Augšdaugavas novada Demenes pagasta Zemgales ciemā.


2012.—2013. gada Pasaules kauss skeletonā

2012.—2013. gada Pasaules kauss skeletonā bija vairāku sacīkšu skeletona turnīrs, kas sākās Leikpleisidā un beidzās Sočos. Pasaules kausu rīkoja FIBT, kas rīko arī pasaules čempionātu skeletonā, kā arī pasaules kausus un čempionātus bobslejā.

Vīriešu ieskaitē uzvarēja latvietis Martins Dukurs, sieviešu ieskaitē — vāciete Mariona Tēsa. Dukuram šī bija ceturtā uzvara Pasaules kausa kopvērtējumā.


Vecumnieku katoļu kapela

Vecumnieku svētīgā Jāņa Pāvila II Romas katoļu kapela ir Romas katoļu Rīgas metropolijas Jelgavas diecēzes draudzes kapela. Tā atrodas Bauskas novada Vecumnieku pagasta centrā Vecumniekos.


Kriss Osguds

Kristofers Džons "Kriss" Osguds (; dzimis ) ir bijušais kanādiešu hokejists, spēlējis vārtsarga pozīcijā.

1991. gada NHL draftā viņu Detroitas "Red Wings" izraudzījās ar kopējo 54. kārtas numuru. NHL debitēja 1993.—1994. gada sezonā. Lielāko daļu NHL karjeras aizvadījis "Red Wings" sastāvā, pa divām sezonām aizvadot arī Ņujorkas "Islanders" un Sentluisas "Blues". 2004.—2005. gada sezonu izlaida lokauta dēļ. "Red Wings" sastāvā izcīnījis trīs Stenlija kausus, divās reizēs no tām viņš bija komandas pamatvārtsargs. Piedalījies divās NHL Visu zvaigžņu spēlēs. 2010. gada decembrī kļuva par 10. vārtsargu NHL vēsturē, kas sasniedzis 400 uzvaras. Osguds ir viens no sešiem vārtsargiem NHL vēsturē, kas uzvarējuši vismaz 400 spēlēs un izcīnījuši vismaz trīs Stenlija kausus.

2011. gada jūlijā paziņojis par karjeras beigšanu, vēlāk kļuvis par "Red Wings" vārtsargu treneri.


Zviedrijas Sociāldemokrātiskā Strādnieku partija

Zviedrijas Sociāldemokrātiskā Strādnieku partija () ir vecākā un lielākā politiskā partija Zviedrijā.


Grendzes baznīca

Grendzes Svētā Pētera Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Augšdaugavas novada Šēdceres pagasta Grendzes ciemā.


Čeļabinskas meteorīts

Čeļabinskas meteorīta krišana tika novērota Krievijā, Urālu reģionā. Spilgta bolīda lidojums tika novērots Sverdlovskas apgabalā, Kurgānas apgabalā, Orenburgas apgabalā, Tjumeņas apgabalā, kā arī Kazahstānas ziemeļu rajonos. Atbilstoši sākotnējām aplēsēm meteoroīds eksplodēja virs Čeļabinskas 30—70 km augstumā, vēlāk tika precizēts, ka galvenais sprādziens notika 29,7 ± 0,7 km augstumā, apmēram 9:20 pēc vietējā laika (UTC+6). Zemes atmosfērā iegājušā meteoroīda masa tiek novērtēta no 12 000 līdz 13 000 tonnām (smagāks par Eifeļa torni). Izpētīts, ka nokritušais objekts bija Apollona tipa asteroīds.

Sākumā tika uzskatīts, ka meteorīts nokritis apmēram 80 km no Satkas pilsētas Čeļabinskas apgabalā, tomēr vēlāk precizēts, ka tas varētu būt noticis pie Čebarkulas ezera netālu no Čebarkulas pilsētas tajā pašā apgabalā.

Netiek ziņots, ka notikumā būtu bojā gājušie, taču triecienviļņa tiešā vai netiešā iedarbībā cietuši vairāk nekā 1500 cilvēku (reģistrēti 1615 medicīniskās palīdzības sniegšanas gadījumi), pārsvarā no logu stiklu atlūzām. Daudzām ēkām izbiruši logu stikli, ir arī citi bojājumi. Meteorīta eksplozijas triecienvilnis nodarījis postījumus Čeļabinskas cinka rūpnīcai. Tiek uzskatīts, ka tik daudz cilvēku meteorīta krišanas rezultātā iepriekš zināmajā Zemes vēsturē nekad nav cietuši.

Čeļabinskā tika izsludināts ārkārtas stāvoklis.

Čeļabinskas asteroīda sadursme ar mūsu planētu ir lielākā kosmiskā Zemes katastrofa, kas notikusi pēdējo 100 gadu laikā pēc Tunguskas notikuma 1908. gada 30. jūnijā. Tas astronomiem ļāva pievērst sabiedrības uzmanību par asteroīdu radītajiem Zemes draudiem. Čeļabinskas meteorīta nokrišana veicināja Asteroīdu dienas kustības izveidošanos pasaulē.


Jaunsaules katoļu baznīca

Jaunsaules Svētā Konrāda Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Bauskas novada Skaistkalnes pagastā, netālu no Jaunsaules ciema.


Strija

Strija () ir apgabala nozīmes pilsēta Ukrainas rietumos, Ļvivas apgabalā, Karpatu piekalnēs pie Strijas upes. Dzelzceļa mezgls. Autobusu ražotne Стрый-Авто. Pie pilsētas kara aviācijas bāze.


Francis Ksavers Volfgangs Mocarts

Francis Ksavers Volfgangs Mocarts (; dzimis , miris ) bija austriešu komponists, pianists un mūzikas pedagogs. Volfganga Amadeja Mocarta un Konstances Mocartes jaunākais bērns, dzimis piecus mēnešus pirms tēva nāves. Nosaukts par godu tēva skolniekam Francim Ksaveram Zismairam (Franz Xaver Süssmayr).

Dzimis Vīnē, ieguvis muzikālo izglītību pie Antonio Saljeri, Johana Nepomuka Hummela. Jau agrā bērnībā muzicējis koncertos. Darbojās kā profesionāls mūziķis, gūdams mērenus panākumus. No 1808. līdz 1838. gadam darbojās galvenokārt Ļvivā un tās apkārtnē. 1838. gadā pārcēlās uz Vīni, vēlāk Zalcburgu, kur bija Mocarteuma kapelmeistars. Miris Karslbādē, kur arī apglabāts. Mūžu pavadīja neprecējies un bez bērniem.


Truskaveca

Truskaveca () ir apgabala nozīmes kūrortpilsēta Ukrainas rietumos, Ļvivas apgabalā, Karpatu piekalnēs, netālu no Drohobičas. Minerālūdens atradnes. Pie pilsētas speciālā ekonomiskā zona.


Iecavas katoļu baznīca

Iecavas Svētā Antona Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Bauskas novada Iecavas pilsētā, Lauku ielā 16.


Brodu rajons

Brodu rajons () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Zoločivas, Buskas un Radehivas rajoniem, Volīnijas apgabala Horohivas rajonu, Rivnes apgabala Radiviļivas rajonu, kā arī Ternopiļas apgabala Kremenecas un Zborivas rajoniem.


Digimoni

Digimoni () ir japāņu videospēļu sērija, kā arī anime seriāls un manga. Latvijā anime tika translēta telekanālā TV3.


Rēcošie četrdesmitie

Rēcošie četrdesmitie ir jūrnieku dots apzīmējums okeānu dienvidu apvidum starp 40° un 50° dienvidu platuma grādiem. Šajā apvidū zemeslodi apjož Antarktiskā cirkumpolārā straume un tajā ir raksturīgi valdošie rietumu vēji. Šajos platuma grādos dienvidu puslodē ir biežas spēcīgas vētras, ko pavada ievērojama viļņošanās. Rēcošajos četrdesmitajos Dienvidu okeānā ir novērots līdz šim augstākais 36,5 m augstais vilnis.

Rēcošajos četrdesmitajos valdošie rietumu vēji bija nozīmīgi tā sauktajā kliperu ceļā no Eiropas gar Adatas ragu uz Dienvidaustrumāziju un Austrāliju un atpakaļ gar Hornas ragu uz Eiropu. Iespējams, ka šo maršrutu pirmais noteica holandiešu kuģotājs Hendriks Brauvers (Hendrik Brouwer) 1610. gadā kā veidu, kā ātrāk sasniegt Batāviju. Tas ir viens no pasaulē bīstamākajiem burātāju maršrutiem un ceļu uz Hornas ragu jūrnieki iesaukuši par «miroņu taku».

Apvidu dienvidos no rēcošajiem četrdesmitajiem mēdz saukt par «satrakotajiem piecdesmitajiem» (starp 50° un 60°) un «gaudojošajiem sešdesmitajiem» (starp 60° un 70°).


Sverdrups (mērvienība)

Sverdrups (Sv) ir okeanogrāfijā izmantota ūdens plūsmas mērvienība, ko lieto okeāna straumju mērījumiem un ir vienāda ar 10⁶ kubikmetriem sekundē (0.001 km³/s). Nosaukta par godu norvēģu okeanogrāfam un polārpētniekam Harallam Sverdrupam. Sverdrups ir ārpus SI sistēmas mērvienība, kurā ar Sv apzīmē zīvertus.

Visu Zemes upju summārā noplūde okeānā ir ap 1 Sv, Golfa straumes plūsma mainās no 30 Sv pie Floridas līdz 150 Sv 55° rietumu garumā, bet Rietumvēju straumes plūsma vidēji ir 125—147 Sv.


Medumu baznīca

Medumu Svētā Jāņa Kristītāja Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Augšdaugavas novada Medumu pagasta centrā Medumos.


2012.—2013. gada Pasaules kauss bobslejā

2012.—2013. gada Pasaules kauss bobslejā bija vairāku sacīkšu bobsleja turnīrs, kas sākās Leikpleisidā un beigsies Sočos. Pasaules kausu rīkoja FIBT, kas rīko arī pasaules čempionātu bobslejā, kā arī pasaules kausus un čempionātus skeletonā.

Vīriešu divnieku ieskaitē uzvarēja Lindons Rašs, četrinieku ieskaitē — Aleksandrs Zubkovs, apvienotajā ieskaitē — Oskars Melbārdis. Sieviešu divnieku ieskaitē uzvarēja Keilija Hamfrīsa. Šī bija pirmā reize kopš Latvijas neatkarības atgūšanas, kad latviešu sportists izcīna uzvaru kādā no Pasaules kausa kopvērtējumeim bobslejā.


Brodi (Ukraina)

Brodi () ir pilsēta Ukrainas rietumos, Ļvivas apgabala Zoločivas rajonā. Atrodas uz robežas starp vēsturisko Volīniju un Galīciju. Vēsturisks ebreju kultūras centrs. Dzelzceļa mezgls. Pie pilsētas atrodas naftas vada "Draudzība" un "Odesa - Brodi" mezgls.


Kazimežs Kuratovskis

Kazimežs Kuratovskis (, dzimis , miris ) bija poļu matemātiķis, viens no Varšavas matemātikas skolas redzamākajiem pārstāvjiem. Darbi topoloģijā.


Reinzemes remilitarizācija

Reinzemes remilitarizācija norisinājās 1936. gada 7. martā, kad pēc Trešā reiha vadītāja Ādolfa Hitlera pavēles Vērmahts ienāca Reinzemē, kas vairāk kā 15 gadus bija demilitarizēts reģions saskaņā ar Versaļas un Lokarno līgumiem.

Saskaņā ar Versaļas līgumu tika noteikts, ka Vācijai ir aizliegts izvietot karaspēku, būvēt fortifikācijas Reinas kreisajā krastā (Reinzemē), kā arī 50 km no Reinas labā krasta, lai nepieļautu jaunu Francijas—Vācijas karu. Vēlāk vienošanās par šī reģiona demilitarizācija tika pārjaunota ar Lokarno līgumiem. Iepriekšminētie līgumi paredzēja, ka sabiedroto karaspēks paliks reģionā līdz 1935. gadam, tomēr tie pameta reģionu jau 1930. gadā.

1933. gadā par Vācijas vadītāju kļuva revanšistiski noskaņotais Ādolfs Hitlers. 1935. gadā vācieši atjaunoja obligāto militāro dienestu, kas iepriekš bija aizliegts ar Versaļas noteikumiem. Šajā pašā gadā notikās plebiscīts Zāras reģionā, kuru tobrīd pārvaldīja Nāciju līga, konkrētāk, Francija. Plebiscītā aptuveni 90% Zāras iedzīvotāju nobalsoja par to, lai reģions pievienotos Trešajam Reiham.

1936. gadā tika noslēgts militārās sadarbības līgums starp PSRS un Franciju. Hitlers, kurš bija iecerējis atgūt Reinzemi 1937. gadā, izmantoja padomju franču līgumu kā ieganstu "preventīvam solim" — karaspēka ievešanai Reinzemē. 1936. gada 7. martā 19 Vērmahta kājnieku bataljoni un vairākas lidmašīnas šķērsoja demilitarizētās Reinzemes robežu. Franči, kas bija koncentrējuši karaspēku pie Francijas—Vācijas robežas, tomēr neizšķīrās par iebrukumu. Vācieši atguva militāro kontroli pār reģionu.

Remilitarizācija iezīmēja revenšisma būtisko lomu Hitlera vadītajā Vācijā, kas bija viens no cēloņiem Otrā pasaules kara sākumam. Tāpat remilitarizācija bija viens no pirmajiem incidentiem, kad nacistu vadoņi bija soļa attālumā no jauna kara izcelšanās. Citu valsts neizlēmība gan Reinzemes gadījumā, gan arī vēlākajos notikumos arvien vairāk atraisīja rokas Hitlera agresīvās ārpolitikas realizēšanai.


Eglaines katoļu baznīca

Eglaines Jaunavas Marijas — Baznīcas Mātes Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Augšdaugavas novada Eglaines pagasta centrā Eglainē.


Intelsat 27

Intelsat 27 jeb IS-27 bija Luksemburgā bāzētā uzņēmuma Intelsat sakaru pavadonis, kas tika zaudēts nesējraķetes Zenit-3SL avārijā . Tas bija paredzēts sakaru nodrošināšanai klientiem Amerikā un Eiropā.

Pavadoni izgatavojis ASV uzņēmums Boeing uz platformas BSS-702MP bāzes. Tam bija 20 C-joslas un 20 Ku joslas raidītāji, kā arī 20 UHF raidītāji militāriem lietotājiem.

Bija plānots, ka Intelsat 27 tiktu izvietots ģeostacionārajā orbītā punktā 55,5° rietumu garuma (304,5° austrumu garuma; virs Atlantijas okeāna) kopā ar Galaxy 11, un tur tas nomainītu Intelsat 805.

Tika noskaidrots, ka raķetes avārijā vainojams Ukrainā izgatavots hidrosūknis, kuru izmanto pirmās pakāpes stūrēšanai.


Nīls Jangs

Nīls Persivāls Jangs (, dzimis ) ir Kanādas mūziķis. Janga mūzikas raksturīgākās iezīmes ir tikai viņam raksturīgā ģitārspēle, augstā, nazālā balss un personiskie, reizēm politiskie, dziesmu teksti. Jangs Rokenrola slavas zālē ir uzņemts divas reizes: 1995. gadā kā solomākslinieks un 1997. gadā kā grupas Buffalo Springfield dalībnieks.

Ar Bernarda Šeikija pseidonīmu Jangs arī režisējis vairākas, galvenokārt muzikālas filmas.

2009. gadā Jangs kļuva par Kanādas ordeņa komandieri.


2000. gada Sanmarīno Grand Prix

2000. gada Sanmarīno Grand Prix notika . Tā bija sezonas trešā sacīkste. Tajā uzvaru guva Mihaels Šūmahers, otrais bija Mika Hekinens, bet trešais palika Hekinena komandas biedrs Deivids Kulthards.


Elernes baznīca

Elernes Kunga Jēzus debeskāpšanas Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Augšdaugavas novada Tabores pagasta Elernes ciemā.


Apbrīnojamais Zirnekļcilvēks 2

"Apbrīnojamais Zirnekļcilvēks 2" () ir 2014. gada amerikāņu supervaroņu filma, kuras režisors ir Marks Vebs. Filma ir balstīta uz tāda paša nosaukuma (The Amazing Spider-Man) Marvel Comics izdoto komiksu.

Šī ir otrā daļa "Zirnekļcilvēka" atjaunotajā filmu sērijā. Filmā galvenās lomas atveido Endrū Gārfīlds (attēlo Pīteru Pārkeru), Emma Stouna (atttēlo Gvenu Steisiju) un Džeimijs Fokss. Filmas pirmizrāde ASV notika . Ir apstiprināta arī filmas 3. daļas veidošana.


Ilūkstes katoļu baznīca

Ilūkstes Vissvētākās Jaunavas Marijas vārda Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Augšdaugavas novada Ilūkstes pilsētā, Zemgales ielā 1. Dievnams ir Ilūkstes dekanāta rezidence.


Here We Go

Here We Go ir latviešu grupas PeR dziesma, ar kuru viņi uzvarēja 2013. gada Dziesmā. Dziesmas mūzikas autors ir Ralfs Eilands un Arturs Burke, savukārt dziesmas tekstu sacerējis Ralfs Eilands. Dziesma Eirovīzijā finālam nekvalificējās, pusfinālā ar 13 punktiem ierindojās 17. vietā.


Buskas rajons

Buskas rajons () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Radehivas, Brodu, Zoločivas, Pustomitu un Kamjankas-Buzkas rajoniem. Buskas rajonā atrodas Olesko pils, kurā 1629. gadā dzimis Polijas karalis Jans III Sobeskis.


Buska

Buska () ir pilsēta Ukrainas rietumos, Ļvivas apgabalā pie Rietumu Bugas. Līdz 2020. gadam Buskas rajona centrs.


Neiespējamā misija (filmu sērija)

"Neiespējamā misija" () ir ASV asa sižeta filmu sērija, kura ir veidota pēc 1966. gada seriāla ar tādu pašu nosaukumu motīviem. Pašlaik sērijā ir iekļautas septiņas filmas.


Primo Levi

Primo Levi (; dzimis , miris ) bija ebreju izcelsmes itāļu rakstnieks un ķīmiķis. Primo Levi pazīstamākais darbs ir 1947. gadā izdotais "Ja šis ir cilvēks" (Se questo è un uomo), kurā Levi aprakstījis savu pieredzi Aušvicas koncentrācijas nometnē.

Dzimis Turīnā turīgu ebreju ģimenē. Mācījās ģimnāzijā Turīnā. No 1933. gada, kā vairums tā laika pusaudžu, darbojās fašistu avangardistu (Opera Nazionale Balilla) organizācijā (fašistiskajā Itālijā tolaik ebreju tiesības nebija ierobežotas). 1934. gadā iestājās licejā, kas bija slavens ar savu antifašistisko nostāju (tajā darbojās Norberto Bobio un Čēzare Pavēze). 1937. gadā iestājās Turīnas Universitātē. 1938. gada jūlijā vairāki itāļu zinātnieki un intelektuāļi publicēja t. s. Rases manifestu (Manifesto della razza), kas bija sākums ebreju tiesību ierobežošanai Itālijā. Ebrejiem tika aizliegts iestāties universitātēs, tomēr tiem, kuri jau studēja, tika ļauts mācības turpināt.

1941. gadā pabeidza studijas universitātē un sāka strādāt azbesta raktuvēs Baladžero, Pjemontā, vēlāk strādāja Turīnā. Kad 1943. gadā nodibinājās Itālijas Sociālā republika, Primo Levi iesaistījās partizānu kustībā Giustizia e Libertà. Tomēr visai drīz tika arestēts un ieslodzīts nometnē pie Modēnas, bet 1944. gada 21. februārī transportēts uz Aušvicas koncentrācijas nometni.

No nometnes atbrīvots 1945. gada 27. janvārī, mājās Turīnā atgriezās 1945. gada 19. oktobrī caur Poliju, Baltkrieviju, Ukrainu, Rumāniju, Ungāriju, Austriju un Vāciju. Sāka strādāt ķīmijas uzņēmumā DuPont, paralēli rakstīja atmiņas par dzīvi nometnē. 1947. gada septembrī atmiņas tika publicētas 2000 eksemplāros un netika izpirktas. 1957. gadā atmiņas pārpublicēja izdevniecība Einaudi, un interese par darbu pieauga. Kopš 1963. gada, kad Levi publicēja atmiņu grāmatu La tregua par ceļu uz mājām no nometnes, publicējis romānus, stāstus, esejas un citus darbus. Miris 1987. gadā.


Māris Ziediņš (hokejists)

Māris Ziediņš (dzimis Talsos) ir bijušais latviešu hokejists, spēlēja uzbrucēja pozīcijā, Latvijas hokeja izlases dalībnieks. Karjeras lielāko daļu aizvadīja dažādās Ziemeļamerikas hokeja līgās, vēlāk — Anglijas hokeja līgas vienībā Pīterboro "Phantoms". Latvijas hokeja izlases sastāvā piedalījies 2005. gada Pasaules čempionātā un .


Latvijas Komponistu savienība

Latvijas Komponistu savienība ir Latvijas profesionāla sabiedriska organizācija, kas apvieno Latvijā un ārvalstīs dzīvojošus un strādājošus profesionālus komponistus un muzikologus.


Sudeti

Sudeti (čehu un , ) ir kalnu grēda Centrāleiropā — Polijā, Čehijā un Vācijā.

Kalnu grēdas kopējais garums ir 310 km (no Elbas ziemeļrietumos līdz Morāvijas Vārtiem dienvidaustrumos). Sudetu vidējais augstums ir 500—1000 m. Augstākā virsotne Sņežka sasniedz 1602 m augstumu.

Pēc tipa Sudeti pieder hercīnās oroģenēzes senajiem kroku kalniem. Raksturīgi kristāliskie ieži, bazalti un porfīri. Sudeti ietver vairākas kalnu grēdas un masīvus: Krknoše, Jesenīki, Lužicas kalni, Jizeras kalni, Orlices kalni. Savstarpēji tos atdala tektoniskie pazeminājumi. Kopumā virsotnes lielākoties ir lēzenas, nogāzes — stāvas.

No Sudetiem iztek Elba, Odera un Morāva. Nogāžu piekājē aug ozolu—dižskābaržu mežu masīvi, bet augstāk tos nomaina baltegļu—egļu meži. Ar 1300 m vjl. sākas pļavas.

Ilgstoši Sudetus apdzīvoja vācieši, tomēr pēc Otrā pasaules kara tie tika padzīti no Polijai un Čehoslovākijai piederošajām Sudetu daļām. Mūsdienās Sudetos darbojas tūrisma un kūrorta objekti, kā arī to teritorijā ir izveidoti vairāki nacionālie un dabas parki, dabas rezervāti.


Bohemian Rhapsody

Bohemian Rhapsody ir britu rokgrupas Queen singls. To sarakstīja Fredijs Merkūrijs grupas 1975. gada albumam A Night at the Opera.

Dziesmai nav piedziedājuma, taču tai ir vairākas daļas: balādes daļa ar ģitāras solo beigās, operas pāreja, kā arī smagā roka daļa. Singla izdošanas laikā tas bija visu laiku dārgākais singls, tas arī mūsdienās ir viens no visrūpīgāk izstrādātajiem mūzikas ierakstiem populārās mūzikas vēsturē. Bohemian Rhapsody guva komerciālus panākumus, tas ir viens no vislabāk pārdotajiem singliem mūzikas industrijas vēsturē. Šis ir viens no grupas ievērojamākajiem un slavenākajiem singliem. Žurnāls Rolling Stone ierindoja to 166. vietā 500 visu laiku labāko dziesmu sarakstā. 2004. gadā Bohemian Rhapsody iekļuva Grammy slavas zālē.


Vladimirs Krikunovs

Vladimirs Krikunovs (, dzimis ) ir bijušais krievu hokeja aizsargs, tagad hokeja treneris. Kā spēlētājs spēlējis PSRS čempionātā klubos Saratovas "Kristall", Maskavas "Kriļja Sovetov" un Rīgas "Dinamo", kopumā aizvadot 382 spēles un gūstot 47 rezultativitātes punktus.

Trenera karjeru sāka kā Minskas "Dinamo" spēlējošais treneris. Pēc tam trenējis Slovēnijas klubu HK Acroni Jesenice, ar kuru kļuva par divkārtēju Slovēnijas čempionu, Slovēnijas hokeja izlasi, Kazaņas "Ak Bars", Ņižņekamskas "Ņeftehimik", Baltkrievijas hokeja izlasi, ar kuru sasniedza tās lielāko sasniegumu vēsturē, iekļūstot olimpisko spēļu pusfinālā, Maskavas "Dinamo", ar ko uzvarēja 2005. gada Krievijas čempionātā, Krievijas hokeja izlasi, ar ko ieguva bronzas medaļas pasaules čempionātā, Astanas "Baris" un Kazahstānas hokeja izlasi.

2021. gada 29. novembrī Vladimirs Krikunovs tika iecelts Rīgas "Dinamo" galvenā trenera amatā.


Kalnciema katoļu baznīca

Kalnciema Kristus Karaļa Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Jelgavas novada Kalnciema pagasta centrā Kalnciemā. Pirmais Jelgavas diecēzes jaunuzceltais dievnams un viena no divām Kalnciema baznīcām.


Austrumeiropas hokeja līga

Austrumeiropas hokeja līga (AEHL) () bija starptautiska hokeja līga, kas pastāvēja no 1995. līdz 2004. gadam. Līgu izveidoja Baltkrievijas, Latvijas, Lietuvas un Ukrainas klubi pēc Starptautiskās hokeja līgas izjukšanas. AEHL beidza pastāvēt 2004. gadā, kad tajā galvenokārt dominēja Baltkrievijas klubi. Pēc līgas izjukšanas, liela daļa klubu turpināja spēlēt Baltkrievijas Ekstralīgā.


Jaunbornes baznīca

Jaunbornes Svētā Krusta atrašanas Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Augšdaugavas novada Salienas pagasta Jaunbornes ciemā. Valsts nozīmes arhitektūras piemineklis.


Drohobičas rajons

Drohobičas rajons () ir Ļvivas apgabala administratīvā iedalījuma vienība Ukrainā, Karpatu priekškalnēs. Robežojas ar Ļvivas apgabala Sambiras, Horodokas, Mikolajivas, Strijas, Skoles, Turkas un Starijsambiras rajoniem, kā arī Borislavas, Drohobiča un Truskavecas pilsētām. Drohobičas rajonā Nahueviču sādžā dzimis ukraiņu rakstnieks Ivans Franko.


Horodokas rajons (Ļvivas apgabals)

Horodokas rajons () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Javorivas, Pustomitu, Mikolajivas, Drohobičas, Sambiras un Mostiskas rajoniem, kā arī Ļvivu.


Horodoka (Ļvivas apgabals)

Horodoka () ir pilsēta Ukrainas rietumos, Ļvivas apgabala Ļvivas rajonā, līdz 2020. gadam bija Horodokas rajona centrs.


Jaunbornes kapela

Jaunbornes kapela ir stabveida kapela, kas atrodas Augšdaugavas novada Salienas pagasta Jaunbornes ciemā. Atrodas netālu no Jaunbornes katoļu baznīcas. Mazo arhitektūras formu arhitektūras piemineklis.

Kādu laiku nišā atradies arī krucifikss, tāpēc nereti šī kapela tiek dēvēta par krucifiksu, kas nav pareizi. Kapela uzbūvēta 1907. gadā, pēc citiem avotiem tā šeit bijusi jau agrāk ap 1861. gadu. 1975. gadā pie kapelas nogāzies liels koks, neskardams kapelu.


Līvbērzes baznīca

Līvbērzes Svētā Jāzepa Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Jelgavas novada Līvbērzes pagastā netālu no Līvbērzes stacijas.


Kurzemes cietoksnis

Par Kurzemes cietoksni jeb Kurzemes katlu (, ) dēvē vācu karaspēka ielenkumu Kurzemes pussalā Otrā pasaules kara laikā, kas izveidojās 1944. gada 9.—10. oktobrī, Sarkanajai armijai sasniedzot Baltijas jūru pie Mēmeles un nogriežot vācu karaspēka grupai "Ziemeļi" atkāpšanās ceļu pa sauszemi. 1945. gada 15. janvārī karaspēka grupa "Ziemeļi" tika pārdēvēta par karaspēka grupu "Kurzeme". Tā beidza karadarbību tikai pēc Vācijas kapitulācijas 1945. gada 8. maijā.


Niks Furijs

Niks Furijs () ir tēls Marvel Comics komiksos un vairāku supervaroņu komandu līderis, kuru radījuši Džeks Kirbijs un Stens Lī. Personāžs pirmo reizi parādās Sgt. Fury and His Howling Commandos 1. numurā, kas iznāca 1963. gada maijā. Tēls ir izmantots filmās, komiksos, multiplikācijas filmās un datorspēlēs. Filmās un seriālā viņu galvenokārt attēlo amerikāņu aktieris Semjuels Džeksons.


Pļavas ķirzaka

Pļavas ķirzaka (Lacerta vivipara) ir ķirzaku ģints rāpulis. Tas dzīvo visā Eirāzijas teritorijā no Islandes līdz Japānai, izņemot Vidusjūras un Melnās jūras reģionus. Bieži sastopama arī Latvijā. No visiem rāpuļiem pļavas ķirzaka ir vistālāk uz ziemeļiem dzīvojošā suga — tā ir sastopama arī pie Ziemeļu polārā loka. Vairums pļavas ķirzakas populācijas ir dzīvdzemdētājas, nevis oldējējas, kādas savukārt ir lielais vairums ķirzaku. Pļavas ķirzakas barojas ar bezmugurkaulniekiem, parasti sīkiem kukaiņiem.

2023. gadā pļavas ķirzaka, kopā ar sila ķirzaku, tika atzīta par Gada dzīvnieku.


Tadeušs Komorovskis

Tadeušs Komorovskis (), pazīstams arī pēc iesaukas Burs (, ); dzimis , miris ) bija poļu ģenerālis. Otrā pasaules kara laikā bija nelegālās poļu bruņoto spēku Armia Krajowa komandieris no 1943. gada jūlija līdz 1944. gada 2. oktobrim. Varšavas sacelšanās komandieris.

Dzimis Ukrainas rietumos, toreiz Austroungārijā. Pirmā pasaules kara laikā cīnījās Austroungārijas armijā. Pēc kara - Polijas armijā. Pēc Vācijas iebrukuma Polijā 1939. gadā organizēja pagrīdes kaujas grupas Krakovas apkaimē. Izvirzījās par poļu nelegālas armijas Armia Krajowa līderi. Divus mēnešus no 1944. gada 1. augusta līdz 2. oktobrim vadīja ielu cīņas Varšavas sacelšanās laikā.

Pēc sacelšanās sakāves līdz kara beigām bija ieslodzījumā Koldicas pilī Saksijā. Pēc kara emigrācijā Londonā, kur aktīvi darbojās poļu organizācijās.


Ozolaines baznīca

Ozolaines Svētā Ignācija no Lojolas Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Bauskas novada Vecsaules pagasta Ozolaines ciemā.


Janču baznīca

Janču Svētā Krusta Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Bauskas novada Dāviņu pagasta Jančos.


Latvijas abinieku sugu uzskaitījums

Šajā uzskaitījumā ir apkopotas visas Latvijā savvaļā sastopamās abinieku sugas. Kopumā Latvijā ir sastopamas 13 abinieku sugas, no kurām 6 ir ierakstītas Latvijas Sarkanajā grāmatā.


Dzelzceļa līnija Eglaine—Daugavpils

Eglaine—Daugavpils ir 36 kilometrus gara dzelzceļa līnija Augšdaugavas novadā. Tā iet no Daugavpils līdz valsts robežai. Latvijas robežstacija līnijā ir Eglaine, no tās līdz robežai ir 5 km. Līnija tālāk turpinās Lietuvā un caur Panevēžu ved līdz Radvilišķiem, kur savienojas ar Šauļu—Viļņas līniju. Līnijā ir viens sliežu ceļš, tajā pastāv tikai kravas satiksme.


Līčija

Ķīnas līčija (Litchi chinensis) ir ziepjkoku dzimtas augs. Tā ir vienīgā suga līčiju ģintī (Litchi). Tā dabiskais izplatības areāls ir tropu un subtropu reģioni Ķīnas dienvidos, Taivānā un Dienvidaustrumāzijā. Mūsdienās šis augs tiek kultivēts arī citās pasaules zemēs. Līčijas augļi tiek lietoti uzturā.

Līčija ir mūžzaļš koks, kas izaug no 10 līdz pat 28 metru augstumam.


Sila ķirzaka

Sila ķirzaka (Lacerta agilis) ir ķirzaku ģints rāpulis. Tas dzīvo lielākajā daļā Eiropas teritorijas un Āzijas rietumos. Sila ķirzakas izplatība gan ir diezgan nevienmērīga, tāpēc daudzās Eiropas valstīs sila ķirzaka ir iekļauta apdraudēto sugu sarakstā. Sila ķirzakas garums var sasniegt 20—25 centimetrus. Tā parasti mājo smilšainās mežmalās vai izcirtumos, priežu kāpās. Sila ķirzaka olas dēj smiltīs, kur tās saglabājas vajadzīgajā temperatūrā līdz izšķilšanās brīdim.

Sila ķirzaka ir ierakstīta Latvijas Sarkanās grāmatas 4. kategorijā.

2023. gadā sila ķirzaka, kopā ar pļavas ķirzaku, tika atzīta par Gada dzīvnieku.


Martīns Būbers

Martīns Būbers (, ; dzimis , miris ) bija Austrijā dzimis ebreju filozofs, kurš rakstīja vāciski. Eksistenciālisma formas — dialoga filozofijas (Dialogphilosophie) pamatlicējs.


Savrupnieki no mežonīgajiem dienvidiem

"Savrupnieki no mežonīgajiem dienvidiem" () ir 2012. gada ASV neatkarīgā kino mākslas filma. Filmas režisors ir Bens Zaitlins un tā ir veidota pēc Lūsijas Alibāras lugas Juicy and Delicious motīviem. Filma ieguvusi pozitīvas atsauksmes Sandensas un Kannu kinofestivālā.

Mākslas filma tika izvirzīta četrām nominācijām 85. Kinoakadēmijas balvai, kategorijās "Labākā filma", "Labākais režisors", "Labākais adaptētais scenārijs" un "Labākā aktrise galvenajā lomā". Deviņgadīgā Kvevenžane Volisa ir jaunākā aktrise, kas nominēta šai balvai.


Javorivas rajons

Javorivas rajons () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Žovkvas, Horodokas un Mostiskas rajoniem, Ļvivu, kā arī Poliju.


Javoriva

Javoriva () ir rajona nozīmes pilsēta un rajona centrs Ukrainas rietumos, Ļvivas apgabalā. Pilsētā atrodas Ukrainas armijas kara bāze (bāzējas 24. mehanizētā brigāde).


Palmute

Palmute (arī Ide, Palmaka, Palmuta) ir upe Valmieras novadā, Rūjas kreisā krasta pieteka. Sākas kā novadgrāvis Ramatas pagasta austrumdaļā dienvidos no Vērša. Tek dienvidaustrumu virzienā pa līdzenu, purvainu apvidu, gultne visā garumā regulēta, taisnota. Ietek Rūjā augšpus Pantenes. Lielākās pietekas ir Krāņupīte un Vidzemnieku grāvis (abas kreisās). Upi šķērso autoceļš P21.


Atsvabinātais Džango

"Atsvabinātais Džango" () ir 2012. gada ASV mākslas filma. Filmas režisors un scenārija autors ir Kventins Tarantīno. Galvenajās lomās Džeimijs Fokss un Kristofs Valcs. Filmas pirmizrāde notika 2012. gada 25. decembrī.

Filma, kas pamudinājusi Tarantino uzņemt "Atsvabināto Džango", ir itāļu vesterns "Džango", kurā galveno lomu atveidoja Franko Nero, kurš parādās nelielā epizodē arī Tarantino filmā. Vēl pirms oficiālās pirmizrādes daži kritiķi, kas jau bija noskatījušies jauno filmu, iekļāva to personīgajos gada labāko filmu sarakstos.

Kristofs Valcs un Leonardo Di Kaprio par lomu atveidojumu ir ieguvuši dažādas ASV kinokritiķu sabiedrību prēmijas, bet pati filma bija izvirzīta četrām nominācijām Zelta globusa balvai, taču balvas ieguva tikai divās kategorijās: "Labākā vīrieša otrā plāna loma" (Kristofs Valcs) un "Labākais scenārijs". 85. Kinoakadēmijas balvai filma tika izvirzīta piecās nominācijās, tajā skaitā nominācijā "Labākā filma", bet balvas ieguva nominācijās "Labākais aktieris otrā plāna lomā" (Kristofs Valcs) un "Labākais oriģinālscenārijs".


Omloop Het Nieuwsblad

Omloop Het Nieuwsblad (iepriekš zināmas kā Omloop Het Volk) ir profesionālas viendienas šosejas riteņbraukšanas sacensības, kuras notiek Beļģijas provincē Austrumflandrijā. Tās ir vienas no Flandrijas klasikām.

Sacensības pirmoreiz notika 1945. gadā un tās organizēja laikraksts Het Volk kā atbildi Het Nieuwsblad klasikai Flandrijas tūrei. Omloop, kura sākas un noslēdzas Gentē, izmanto daudzus no tiem pašiem kāpumiem, ko Flandrijas tūre un tāpēc to izmanto kā sagatavošanos nozīmīgākajām sacensībām.

Sacensības līdz 2008. gadam bija zināmas kā Omloop Het Volk. 2008. gadā laikrakstu Het Volk pārtrauca izdot un sacensību organizēšanu pārņēma Het Nieuwsblad, 2009. gadā tās pārsaucot par Omloop Het Nieuwsblad.

Omloop Het Nieuwsblad ir Beļģijas sacensību sezonas atklāšanas pasākums un parasti notiek pēdējā februāra vai pirmajā marta sestdienā. To raksturo aukstais laiks un īsie bruģētie kāpumi un tās krasi kontrastē ar treniņnometnēm Itālijas Rivjērā vai Francijas dienvidos.

Kopš 2006. gada notiek arī sieviešu sacensības 130 kilometrus garā distancē.


Optimista stāsts

"Optimista stāsts, oriģinālais nosaukums — "Cerības stariņu krājums" () ir 2012. gada ASV komēdijdrāmas filma, Metjū Kvika traģikomiskā romāna ekranizācija. Filmas režisors un scenārija autors ir Deivids Rasels. Filmas pirmizrāde notika Starptautiskajā Toronto kinofestivālā 2012. gada 8. septembrī.

Filmu labvēlīgi uzņēma kinokritiķi un tā tika izvirzīta 85. Kinoakadēmijas balvai astoņās nominācijās, tajā skaitā kā "Labākā filma". Visu galveno aktieru tēlojumi arī tika izvirzīti nominācijām, tādā veidā filma ir pirmā kopš 1981. gada, kurai ir nominācijas visās aktieru kategorijās, bet balvu saņēma tikai Dženifere Lorensa kā "Labākā aktrise galvenajā lomā".


Flandrijas klasikas

Flandrijas klasikas ir oficiāla sadarbība starp Flandrijā notiekošo klasisko riteņbraukšanas sacensību organizatoriem. Tā tika izveidota 2010. gadā apvienojot sešas sacensības, no kurām par svarīgāko tiek uzskatīta Flandrijas tūre, kura ir viena no klasikas pieminekļiem. Organizācijā nav iekļautas tādas svarīgas sacensības kā E3 Harelbeke un Kīrne—Brisele—Kīrne.


Slepenā operācija "30 pēc pusnakts"

"Slepenā operācija "30 pēc pusnakts"" () ir 2012. gada ASV mākslas filma, asa sižeta ar trillera elementiem. Filmas režisore un viena no producentēm ir Ketrina Bigelova. Galvenajā lomā Džesika Česteina.

Filma balstīta uz patiesiem notikumiem, Osamas bin Ladena likvidāciju. Amerikāņu ar kino saistītie preses izdevumi ļoti pozitīvi pieņēma Bigelovas projektu, savukārt vietnē Rotten Tomatoes vēl pirms filmas oficiālās pirmizrādes tās reitings sasniedza 100%.

"Slepenā operācija "30 pēc pusnakts" vairākas ASV kinokritiķu sabiedrības atzinušas par gada labāko filmu. Zelta globusa balvai filma tika izvirzīta četrās nominācijās, bet balvu ieguva tikai Džesika Česteina kā "Labākā aktrise". 85. Kinoakadēmijas balvai filma tika izvirzīta piecās nominācijās, tajā skaitā nominācijā "Labākā filma", bet balvu saņēma tikai nominācijā "Labākā skaņas montāža". 2016. gada BBC 100 labāko 21. gadsimta filmu sarakstā "Slepenā operācija "30 pēc pusnakts"" ierindojās 57. vietā.


Lāčplēša gulta

Lāčplēša gulta (arī Pērkona bulta, Pumpura akmens) ir dižakmens, kas atrodas Lielvārdē, Ogres novadā.

Akmens ir neregulāras formas, tas ir 2,1 m augsts, 4,8 m garš, 3,5 m plats, tā apkārtmērs ir 15 m, tilpums — 20 m³. Lāčplēša gultai blakus atrodas tā sauktā Lāčplēša sega, kas ir no akmens atšķeltā daļa un ir 1 m augsta, 4,8 m gara un 2,7 m plata. Līdz 1938. gadam akmens atradies Daugavā augšpus Ķeguma krāces, tobrīd tas bija Ārņa akmens, 1938. gadā tas tika pārvests uz Ķeguma HES ūdenskrātuves krastu pirms HES ūdenskrātuves uzplūdināšanas, savukārt 1976. gadā Lāčplēša gulta tika pārvietota pie Andreja Pumpura muzeja Lielvārdē.


Deivids Rasels

Deivids Ovens Rasels (, dzimis Ņujorkā) ir amerikāņu kinorežisors, producents un scenārists.

Rasels uzsācis darboties kinomākslā 1987. gadā. Sākumā veidojis īsfilmas, pēc tam pilnmetrāžas filmas. Starp viņa agrīnajām filmām ir komēdijas Spanking the Monkey (1994), "Nemodiniet gulošu suni" (Flirting with Disaster, 1996), "Trīs karaļi" (1999), "Es mīlu Hakabijus" (2004).

Nākamās Rasela filmas guvušas daudzas nominācijas un balvas, kā arī komerciālus panākumus un kritiķu atzinību. Par filmu "Cīnītājs" (2010) Rasels nominēts Amerikas Kinoakadēmijas balvai un Zelta globusa balvai kā labākais režisors.

Par nākamo filmu "Optimista stāsts" (2012) Rasels tika nomināts 85. Kinoakadēmijas balvai kategorijās "Labākais režisors" un "Labākais adaptētais scenārijs", kā arī kā scenārists Zelta globusa balvai. Ieguva BAFTA kino balvu par labāko adaptēto scenāriju.

Par filmu "Amerikāņu afēra" (2013) tika nominēts divām Amerikas Kinoakadēmijas balvām un divām Zelta globusa balvām gan kā režisors, gan scenārists (kopā ar Ēriku Vorenu Singeru). Ieguva BAFTA kino balvu par labāko oriģinālscenāriju.

2015. gadā Rasels uzņēmis filmu "Džoja", kurā tēlo aktieri Dženifere Lorensa, Roberts De Niro, Bredlijs Kūpers, ar kuriem Rasels sadarbojies jau vairākās savās iepriekšējās filmās.


Bens Zaitlins

Bendžamins Herolds Zaitlins (, dzimis Ņujorkā) ir amerikāņu kinorežisors, komponists un animators.

2012. gadā par savu filmu "Savrupnieki no mežonīgajiem dienvidiem" viņš Kannu kinofestivālā ieguva Zelta Kameras balvu, Lielo Žūrijas balvu Sandensas kinofestivālā. Ar šo filmu Bens Zaitlins ir ieguvis vairākas neatkarīgā kino balvas un nominācijas. 85. Kinoakadēmijas balvai viņš tika izvirzīts nominācijās "Labākais režisors" un "Labākais adaptētais scenārijs".


Nikola Vučevičs

Nikola Vučevičs (; dzimis ) ir Šveicē dzimis Melnkalnes basketbolists, spēlē centra pozīcijā. Pašlaik (2021) pārstāv NBA klubu Čikāgas "Bulls", bet lielāko daļu karjeras spēlējis Orlando "Magic". Melnkalnes basketbola izlases dalībnieks.

Viņa tēvs Borislavs Vučevičs arī ir bijis basketbolists, spēlējis Dienvidslāvijas izlasē.


Vakīns Fīnikss

Vakīns Rafaels Fīnikss (, IPA: ; dzimis ) ir amerikāņu aktieris, mūzikas klipu režisors, producents un mūziķis. Plašāku atpazīstamību ieguvis pēc filmām "Zīmes" (2002) un "Gladiators". Četras reizes nominēts Amerikas Kinoakadēmijas balvas — par lomām filmās "Gladiators" (2000), "Sirds robeža" (2005), "Pavēlnieks" (2012) un "Džokers" (2019). Ceturtajā reizē par filmu "Džokers" balvu ieguvis kā labākais aktieris galvenajā lomā. Par šo lomu saņēmis arī Zelta globusa balvu un BAFTA kino balvu.

2006. gadā par Džonija Keša lomu filmā "Sirds robeža" Hoakins Fīnikss saņēma Zelta globusa balvu. 2012. gadā Venēcijas kinofestivālā Fīnikss saņēma Volfi kausu par labāko vīriešu lomu filmā "Pavēlnieks".

Arī viņa vecākais brālis Rivers Fīnikss bija aktieris.


Haklberija Fina piedzīvojumi

"Haklberija Fina piedzīvojumi" () ir amerikāņu rakstnieka Marka Tvena romāns.

1884. gada decembrī tas tika izdots Anglijā, savukārt 1885. gada februārī — ASV. "Haklberija Fina piedzīvojumi" tiek uzskatīts par vienu no labākajiem amerikāņu romāniem. Grāmata ir sarakstīta no Haklberija Fina, Toma Sojera drauga un divu citu Tvena darbu stāstītāja, skatupunkta. Tas ir tiešs turpinājums 1876. gada romānam "Toma Sojera piedzīvojumi" (The Adventures of Tom Sawyer). "Haklberija Fina piedzīvojumi" ir populārs darbs lasītāju vidū, tāpat tas ir populārs literatūrkritiķu pētīšanas objekts jau kopš darba izdošanas. Darbs ticis kritizēts tā rupjās valodas dēļ, 20. gadsimtā darbs kļuva vēl strīdīgāks rasu stereotipu un biežās vārda "nigger" (aizvainojošs melnādaino apzīmējums) izmantošanas dēļ, neskatoties uz spēcīgajiem argumentiem, ka darba galvenais varonis ir antirasistisks.


Tukuma katoļu baznīca

Tukuma Svētā Stefana Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Tukumā, Harmonijas ielā 1a. Dievnams ir arī Tukuma dekanāta rezidence.


Pavēlnieks

"Pavēlnieks" () ir 2012. gada ASV mākslas filma, drāma. Filmas režisors, scenārija autors un viens no producentiem ir Pols Tomass Andersons. Galvenajās lomās Vakīns Fīnikss, Filips Sīmors Hofmans un Eimija Adamsa. Filmas pirmizrāde notika 2012. septembrī 69. Venēcijas kinofestivāla ietvaros.

Vēl pirms filmas pirmizrādes kinokritiķi prognozēja, ka šī filma būs viena no 2013. gada Amerikas Kinoakadēmijas balvas pretendentiem. Aktieri Fīniks un Hofmans Venēcijas kinofestivālā tika atzīti par labākajiem, bet režisors Andersons saņēma Sudraba lauvas balvu kā labākais režisors.

Visi trīs galveno lomu izpildītāji tika izvirzīti attiecīgām nominācijām 85. Kinoakadēmijas balvai un šajās pašās nominācijās bija izvirzīti arī Zelta globusa balvai. 2016. gada BBC 100 labāko 21. gadsimta filmu sarakstā "Pavēlnieks" ierindojās 24. vietā.


Mobijs Diks

Pirmoreiz "Mobijs Diks" tika publicēts 1851. gadā. Mūsdienās tas tiek uzskatīts par izcilu pasaules literatūras vērtību un par vienu no labākajiem amerikāņu romāniem, lai arī sākotnēji romāns saņēma dažādus vērtējumus. Stāsts ir par klīstošo jūrnieku Ishmaelu un viņa ceļojumu uz kuģa Pequod, kuru vada kapteinis Ahābs. Ishmaels drīz uzzina, ka Ahābam ir viens mērķis ceļojumā: sameklēt Mobiju Diku, mežonīgo, noslēpumaino kašalotu, kas iepriekšējā reizē iznīcināja Ahāba laivu.


Bēgšana no Šoušenkas

"Bēgšana no Šoušenkas" jeb "Brīvības cena" () ir 1994. gada ASV drāmas filma, kuras režisors ir Frenks Darabons. Filmas sižets veidots pēc rakstnieka Stīvena Kinga romāna Rita Hayworth and Shawshank Redemption.

Filma ir par baņķieri Endiju Defrēnu, kam piespriesti divi mūža ieslodzījumi par sievas un viņas mīļākā nogalināšanu. Cietumā viņš sadraudzējas ar Elisu Boidu "Redu" Redingu, Defrēns jūtas drošībā pēc tam, kad viņa zināšanas finanšu nozarē izmanto cietuma darbinieki un ieslodzītie. Filmā galvenās lomas atveido Tims Robinss un Morgans Frīmens.

Filma neguva milzīgus komerciālus panākumus, taču to ir atzinīgi novērtējuši kritiķi. Pašlaik (2022) tā atrodas Internet Movie Database Top 250 pirmajā vietā un ir minēta kā vislabākā filma starp tām, kas nav saņēmušas Amerikas Kinoakadēmijas balvu (1995. gadā to nominācijā "Labākā filma" apsteidza "Forests Gamps"). 2015. gadā filmu iekļāva ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".


Varnaviču baznīca

Varnaviču Vissvētākās Jaunavas Marijas Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Krāslavas novada Kaplavas pagasta Varnaviču ciemā.


Lamiņu baznīca

Lamiņu Svētā Jura Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Tukuma novada Pūres pagasta Lamiņu ciemā, 18. gadsimtā bija viena no retajām katoļu draudzei celtajām baznīcām Kurzemes pusē.


Ludvigs fon Mīzess

Ludvigs Heinrihs fon Mīzess (; dzimis , miris ) bija Ukrainā dzimis ebreju izcelsmes Austriešu skolas amerikāņu ekonomists, filozofs un sociologs. Rakstīja vāciski un angliski. Praksioloģijas pamatlicējs. Atstājis iespaidu uz liberālisma un libertisma teoriju un praksi. Viens no Monpelerīna biedrības dibinātājiem. Matemātiķa Riharda fon Mīzesa vecākais brālis.

Dzimis Ļvivā bagātu ebreju ģimenē, vēlāk ģimene pārcēlās uz Vīni. No 1900. gada studēja Vīnes Universitātē, kur iepazinās ar Kārļa Mengera darbiem. No 1913. līdz 1934. gadam - privātdocents Vīnes Universitātē. Austrijas kanclera Engelberta Dolfusa, vēlāk Oto fon Habsburga padomnieks ekonomikā. 1934. gadā emigrēja uz Šveici, kur pasniedza Ženēvas Starptautisko attiecību institūtā (Institut de hautes études internationales et du développement). 1940. gadā emigrēja uz ASV, kur no 1945. līdz 1969. gadam bija Ņujorkas Universitātes profesors. Atrazdamies ASV, Mīzess tomēr aktīvi ietekmēja Eiropas atjaunotni pēc Otra pasaules kara, personiski pazīstot daudzus ekonomisko lēmumu pieņēmējus kontinentā.


Mīzess

Ludvigs fon Mīzess (Ludwig von Mises, 1881-1973) - austriešu ekonomists Rihards fon Mīzess (Richard von Mises, 1883-1953) - austriešu matemātiķis, iepriekšējā brālis


Novojavorivska

Novojavorivska () ir rajona nozīmes pilsēta Javorivas rajonā Ukrainas rietumos, Ļvivas apgabalā.

Pilsēta veidojusies 20. gadsimta otrajā pusē kā sēra ieguves centrs. Radusies 1965. gadā kā strādnieku ciemats Jantarnoje () pie sēra ieguves kombināta. Pilsēta no 1986. gada. Viena no retajām Ukrainas pilsētām, kurā ir hokeja komanda.


Virķēni

Virķēni ir ciems Valmieras novada Vilpulkas pagastā netālu no Igaunijas robežas (tuvākā lielā Igaunijas pilsēta — Pērnava — atrodas 75 km attālumā, savukārt galvaspilsēta — Tallina — atrodas 200 km attālumā). Ciems izvietojies Virķītes krastos pie autoceļa P21, no pagasta centra Vilpulkas, no novada centra Rūjienas, no Valmieras un no Rīgas.


Vilpulka

Vilpulka ir ciems Valmieras novada Vilpulkas pagastā, pagasta centrs. Izvietojies pagasta vidusdaļā Pestavas labajā krastā pie autoceļa V173 no novada centra Valmieras un no Rīgas.


Pasaules čempionāts orientēšanās sportā

Pasaules čempionāts orientēšanās sportā ir lielākās starptautiskās sacensības orientēšanās sportā. Čempionāti notiek kopš 1966. gada un līdz 2003. gadam tie lielākoties notika katru otro gadu, taču kopš 2003. gada - katru gadu. Sākotnēji sacensību programma ietvēra individuālās sacensības un stafeti, bet laika gaitā programma ir papildināta, un šobrīd Pasaules čempionātos sacensības notiek garajā distancē, vidējā distancē, sprintā un stafetē, kā vīriešiem tā sievietēm.

Latvijas sportistu lielākais panākums ir Edgara Bertuka 2012. gada Pasaules čempionātā Šveicē izcīnītā zelta un bronzas medaļa. Tā bija pirmā Latvijas (un arī Baltijas valstu) sportistu izcīnītā uzvara un medaļa Pasaules čempionātos pēc Latvijas neatkarības atjaunošanas (1989. gadā, pārstāvot PSRS, medaļu izcīnīja Alīda Ābola). 2013. gada čempionātā, kurš notika Somijā, Bertuks izcīnīja vēl vienu bronzas medaļu.


Latvijas regbija izlase

Latvijas regbija izlase ir komanda, kas pārstāv Latviju starptautiskās regbija spēlēs. Pirmo starptautisko spēli tā aizvadīja pret Gruzijas izlasi 1992. gadā, kad zaudēja ar 3—28. Izlase ne reizi nav kvalificējusies Pasaules kausa izcīņas finālturnīram. Tā startē Eiropas Nāciju kausa otrajā divīzijā. Pašlaik (2023. gada septembris) IRB pasaules reitingā tā ieņem 59. vietu.


Zaļā jūdze

"Zaļā jūdze" () ir 1999. gada ASV drāmas filma, kuras režisors ir Frenks Darabons. Filmā galvenās lomas atveido Toms Henkss un Maikls Klārks Dankans.

Filmas sižets ir balstīts uz rakstnieka Stīvena Kinga romānu ar tādu pašu nosaukumu. Filma ir stāsts par cietumsargu Lielās depresijas laikā cietuma daļā, kur ir cietumnieki, kam piespriests nāvessods, un par pārdabiskajiem notikumiem, ko viņš piedzīvoja. Filmu nominēja četrām Amerikas Kinoakadēmijas balvām (arī kā labāko filmu), tomēr neieguva nevienu no tām.


Viļakas trakts

Viļakas trakts () jeb Viļakas stārastija bija administratīva vienība Inflantijas vaivadijas (1629-1772) sastāvā ar centru Marienhauzenas pilī. Pils kalpoja galvenokārt kā Viļakas garnizona apmetne, Viļakas stārasts tajā pastāvīgi neuzturējās.


Piloto Pardo salas

Piloto Pardo salas () ir Čīles avotos lietots nosaukums salu grupai Dienvidšetlendas salu arhipelāgā Antarktikā. Salu grupa izvietojusies arhipelāga ziemeļaustrumos, sastāv no divām lielākām salām — Elefantas un Klerensas salas un vairākām mazām — Gibsa, Asplenda sala, Sīla salas, Kornvolisas sala, Īdija sala, O'Braiena sala. Augstākā virsotne ir Ērvinga kalns (1950 m) Klerensas salā. Salas atklātas 1819.—1821. gados. Nosauktas par godu čīliešu kuģa Yelcho kapteinim Luisam Pardo Viljalonam (Luis Pardo Villalón), kurš 1916. gada 30. augustā pie Elefantas krastiem izglāba Ernesta Šekltona ekspedīcijas dalībniekus.


Rihards fon Mīzess

Rihards fon Mīzess (, dzimis , miris ) bija Ukrainā dzimis ebreju izcelsmes austriešu/vācu/amerikāņu matemātiķis. Darbi cietvielu mehānikā, hidromehānikā, aerodinamikā, aeronautikā, statistikā, varbūtību teorijā. Ekonomista Ludviga fon Mīzesa jaunākais brālis.


Kamjankas-Buzkas rajons

Kamjankas-Buzkas rajons () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Radehivas, Buskas, Pustomitu, Žovkvas un Sokaļas rajoniem.


Kamjanka-Buzka

Kamjanka-Buzka () ir rajona nozīmes pilsēta un rajona centrs Ukrainas rietumos, Ļvivas apgabalā pie Rietumu Bugas.


Imants Feltiņš

Imants Feltiņš (dzimis , miris ) bija padomju fiziķis, fizikas un matemātikas zinātņu doktors (1973). Beidzis Latvijas Valsts Pedagoģisko institūtu (1952); šā institūta docētājs. No 1959. gada LPSR ZA Fizikas institūta zinātniskais līdzstrādnieks, kopš 1961. gada - LPSR ZA Fizikāli enerģētiskā institūta Pusvadītāju fizikas laboratorijas vadītājs, kopš 1982. gada - vienlaikus arī direktora vietnieks zinātniskajā darbā. Zinātniskie pētījumi pusvadītāju dielektriķu fizikā; piedalījies jaunas tranzistoru sērijas izgatavošanā un organizējis tās ieviešanu ražošanā (LPSR Valsts prēmija, 1976. gads).


Pols Muni

Pols Muni (, īstajā vārdā Mešilems Meirs Veizenfreinds (); dzimis , miris ) bija Ukrainas ebreju izcelsmes amerikāņu teātra un kino aktieris. 20. gadsimta trīsdesmitajos gados Muni bija viens no retajiem Warner Bros. kinoaktieriem, kurš pats drīkstēja izvēlēties, kuras lomas spēlēt. Sešas reizes nominēts Amerikas Kinoakadēmijas balvai, 1936. gadā to arī ieguvis kategorijā "Labākais aktieris galvenajā lomā". Sadarbojies ar tādiem režisoriem kā Mervins Lerojs, Hauards Hauks, Viljams Dīterle. Muni ekrāna partneri bijuši Luīze Rainere, Geila Sondergārda un Jozefs Šildkrauts.

Dzimis Ļvivā, ebreju ģimenē. 1902. gadā kopā ar ģimeni ieradās ASV. Aktiera karjeru sāka 12 gadu vecumā jidiša teātrī Ņujorkā, kurā par aktieriem strādāja arī Pola vecāki. No 1926. gada uzstājās Brodvejā. 1929. gada parakstīja līgumu ar kompāniju Fox un ieguva savu pirmo "Oskara" nomināciju. Pēc 1937. gada mazāk filmējās kino, vairāk darbodamies teātrī. Miris 1967. gadā.

Muni raksturīgā pieeja aktiera darbā bija iegūt par attiecīgo tēlu pēc iespējas vairāk informācijas, piemēram, pirms tēlot Pastēru, Muni izlasīja daudzas grāmatas par šo zinātnieku. Pretēji savai profesijai, privātajā dzīvē Muni esot bijis ārkārtīgi kautrīgs.


Mikolajivas rajons (Ļvivas apgabals)

Mikolajivas rajons () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Pustomitu, Peremišļanu, Židačivas, Strijas, Drohobičas un Horodokas rajoniem.


Mikolajiva (Ļvivas apgabals)

Mikolajiva () ir rajona nozīmes pilsēta un rajona centrs Ukrainas rietumos, Ļvivas apgabalā pie Dņestras upes. Pie pilsētas atrodas cementa rūpnīca.


Vikidati

Vikidati () ir brīvi papildināma zināšanu bāze, ko uztur Wikimedia Foundation organizācija. Tā ir paredzēta, lai nodrošinātu vienotu avotu dažādiem atvērto datu veidiem (piemēram, dzimšanas datumiem), kurus var izmantot Wikimedia projektos, kā Vikipēdija, un citur. Šajā pielietojuma veidā tā ir līdzīga Vikikrātuvei, kas nodrošina multimediju failu glabāšanu un pieeju visiem Wikimedia projektiem. Vikidatos atrodamā informācija ir brīvi izmantojama atbilstoši CC0 publiskā īpašuma deklarācijai. Vikidatu zināšanu bāze ir vikivietne, kuras pamatā ir MediaWiki programmatūra un vairāku MediaWiki paplašinājumu kopums, ko sauc par Wikibase.


Kankaļu baznīca

Kankaļu Svētā Jāņa Kristītāja Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Aizkraukles novada Mazzalves pagastā. Eiropas nozīmes koka arhitektūras piemineklis.


Soču autodroms

Soču autodroms (krievu: Сочи Автодром), pazīstama arī kā Soču olimpiskā parka trase (), ir viena no jaunākajām un modernākajām Pirmās formulas trasēm, kurā kopš 2014. gada norisinās Krievijas Grand Prix izcīņa. Trase atrodas Sočos — vienā no Krievijas lielākajām kūrortpilsētām Melnās jūras krastos — un ir 5,848 km gara. Trase ir izvietota starp olimpiskajām būvēm, kurās 2014. gada februārī norisinājās 2014. gada olimpiskās spēles. Trases izveidei no valsts līdzekļiem tika atvēlēti 5,8 miljardi rubļu.


Kaplavas kapela

Kaplavas Svētā Antona Romas katoļu kapela ir Romas katoļu Rīgas metropolijas Jelgavas diecēzes draudzes kapela. Tā atrodas Krāslavas novada Kaplavas pagasta centrā Kaplavā.


Priedaines baznīca

Priedaines Svētās Brigitas un Svētās Katrīnas no Sjēnas Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Krāslavas pilsētas daļā Priedainē, Dārza ielā 30.


Silenes katoļu baznīca

Silenes Jaunavas Marijas Debesīs uzņemšanas Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Augšdaugavas novada Skrudalienas pagasta centrā Silenē. Lielākais koka katoļu dievnams Jelgavas diecēzē.


Lidojums

"Lidojums () ir 2012. gada ASV drāmas filma. Filmas režisors un viens no producentiem ir Roberts Zemekis. Galvenajā lomā Denzels Vašingtons. Filmas pirmizrāde notika Ņujorkas kinofestivālā, bet Latvijā filmas pirmizrāde notika 2013. gada 22. februārī.

Filma saņēma pozitīvu kritiku un izvirzīta 85. Kinoakadēmijas balvai nominācijās "Labākais aktieris galvenajā lomā" un "Labākais oriģinālscenarijs". Denzels Vašingtons nominēts kā "Labākais aktieris" arī Zelta globusa balvai, tomēr to neieguva.


Tilgaļu milzakmens

Tilgaļu milzakmens jeb Tilgaļu Lielais akmens (arī Krauju, Vandzenes akmens) ir vislielākais dižakmens Kurzemē un ceturtais lielākais Latvijā. Tā apkārtmērs ir 26 m, garums — 7,35 m, platums — 7,0 m, augstums — 3,4 m, virszemes tilpums — 80 m³. Tas atrodas Vandzenes pagastā, Vandzenes—Valdemārpils ceļa labajā pusē, piekalnē pie Krauju kapsētas. Akmens ir neregulāras formas, šķautnains, ar stāvām malām. Tas ir ģeoloģiskais dabas piemineklis, kā arī izcils ainavas elements. Ģeoloģiskais sastāvs ir neviendabīgs: rietumu un dienvidrietumu daļā tas ir iesārts plagioklāza — mikroklīna granīts, ziemeļrietumu daļā — pelēkbalts pegmatītgranīts, dienvidaustrumu daļā — pelēks granīts.

Talsu novada muzeja ekspedīciju materiāli liecina par Tilgaļu milzakmeni kā senu kulta vietu. Kādreiz netālu no akmens augusi liela liepa, kas 1969. gada vētrā tika nolauzta. Akmens un liepa pēc vietējo iedzīvotāju stāstījuma esot sena upurvieta. Upurēšanas uguns esot kurināta liepas tuvumā, bet ne uz akmens. Talsu novadnieks, rakstnieks un publicists Vilis Veldre 1937. gada izdotajā grāmatā "Seni stāsti par manu māju" piemin Tilgaļu akmeni, kā senču kulta vietu, kas atradās liepu audzes vidū. Pēc nostāstiem akmens apkaimē bijušas atrastas arī ogles.

2007. gadā Tilgaļu dzimtas pārstāvji iestādīja Tilgaļu svētliepu — vēstures arhīvos aprakstītās Tilgaļu upurliepas vietā.

Kopš 2006. gada, ik gadu jūlija pēdējā svētdienā no 12:00, pie akmens satiekas Tilgaļu dzimtas pārstāvji, draugi un atbalstītāji. Laipni aicināti pievienoties! Tilgaļu dzimtas saietu iniciators - Valdis Tilgalis.


Emanuela Riva

Emanuela Riva (), īstajā vārdā Polete Žermēna Riva (; dzimusi , mirusi ), bija franču teātra un kino aktrise. 2013. gadā Riva saņēma BAFTA kino balvu kā labākā aktrise galvenajā lomā filmā "Mīlestība" (2012), Cēzara balvu un Eiropas Kino balvu, kā arī tika izvirzīta 85. Kinoakadēmijas balvai. Viņa ir vecākā aktrise, kas jebkad ir izvirzīta Amerikas Kinoakadēmijas balvai nominācijā "Labākā aktrise galvenajā lomā". Iepriekšējo reizi Britu Kinoakadēmijas balvai Riva tika nominēta 1960. gadā kā labākā ārzemju aktrise par lomu filmā "Hirosima — mana mīla" (Hiroshima mon amour, 1959). 1962. gadā saņēmusi Venēcijas kinofestivāla balvu kā labākā aktrise par lomu filmā Thérèse Desqueyroux (1962).


Subates katoļu baznīca

Subates Svētā Miķeļa Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Augšdaugavas novada Subates pilsētā, Tirgus laukumā 17.


Kvevenžane Volisa

Kvevenžane Volisa (; dzimusi ) ir amerikāņu aktrise. Atpazīstamību ieguva ar galveno lomu mākslas filmā "Savrupnieki no mežonīgajiem dienvidiem. Par dalību šajā filmā viņa tika izvirzīta 85. Kinoakadēmijas balvai nominācijai "Labākā aktrise galvenajā lomā", kļūstot par jaunāko aktrisi, kas jebkad ir izvirzīta šai nominācijai.


Jozefs Rots

Mozess Jozefs Rots (; dzimis , miris ) bija Ukrainā dzimis ebreju izcelsmes austriešu rakstnieks un žurnālists. Visplašāk pazīstams kā 1932. gadā publicētās ģimenes sāgas "Radecka maršs" (Radetzkymarsch) autors.

Dzimis Brodos, Austroungārijā. Pēc ģimnāzijas beigšanas no 1914. līdz 1916. gadam studēja Vīnes Universitātē. Kā brīvprātīgais piedalījās Pirmajā pasaules karā Austrumu frontē. 1918. gadā atgriezās Vīnē un sāka darboties kā žurnālists dažādās avīzēs, iesākumā kreisajā presē ar pseidonīmu "Sarkanais Rots". 1920. gadā pārcēlās uz Berlīni, kur no 1923. gada sadarbojās ar liberālo Frankfurter Zeitung, daudz ceļodams. Būdams viens no visaugstāk apmaksātajiem žurnālistiem, no 1923. gada publicējis arī literāros darbus. 1925. gadā ieradās Parīzē, un līdz mūža beigām daudz laika pavadīja tur. Miris 1939. gadā, mūža nogalē sirga ar alkoholismu (pēdējais Rota literārais darbs bija novele "Leģenda par svēto dzērāju" (Die Legende vom heiligen Trinker)).


Neiespējamais

"Neiespējamais" () ir 2012. gada Spānijas mākslas filma angļu valodā par 2004. gada Indijas okeāna zemestrīci. Galvenajās lomās Naomi Votsa un Jūens Makgregors. Filma saņēmusi Spānijas nacionālā kinofestivāla Goijas balvas nominācijās "Labākais režisors", "Labākā montāža", "Labākais producentu darbs" un "Labākā skaņa un specefekti".

Naomi Votsa par lomu šajā filmā tikusi izvirzīta Zelta globusa balvai nominācijā "Labāka aktrise" un nominācijā "Labākā aktrise galvenajā lomā" 85. Kinoakadēmijas balvai.


Mostiskas rajons

Mostiskas rajons () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Javorivas, Horodokas, Sambiras un Starijsambiras rajoniem, kā arī Poliju.


Mostiska

Mostiska () ir rajona nozīmes pilsēta un rajona centrs Ukrainas rietumos, Ļvivas apgabalā. Dzelzceļa stacija, kurā mainās dzelzceļa sliežu platums.


Sudova Višņa

Sudova Višņa () ir rajona nozīmes pilsēta Ļvivas apgabala Mostiskas rajonā, Ukrainas rietumos pie Višņas upes.


Idus

Idus ir ciems Valmieras novada Sēļu pagastā. Izvietojusies pagasta ziemeļdaļā Palmutes labajā krastā pie autoceļa P21 7,5 km no pagasta centra Sēļiem, no novada centra Valmieras un no Rīgas.


Materhorns

Materhorns (), arī Červino () vai Servins (), ir kalns Alpos uz Šveices un Itālijas robežas. Tā augstums ir 4478 metru vjl — tā ir viena no Alpu augstākajām virsotnēm. Materhorns bija viena no pēdējām Alpu virsotnēm, kurā uzrāpās cilvēki, šis kāpiens (1865. gada jūlijs) arī iezīmēja alpīnisma "zelta laikmeta" beigas. Materhorns ir viena no bīstamākajām Alpu virsotnēm — laikā no 1865. līdz 1995. gadam, kāpjot kalnā, dzīvību zaudējuši apmēram 500 cilvēki.


Harlem Shake (dziesma)

Harlem Shake ir amerikāņu dīdžeja un producenta Baauer dziesma. Tā tika izlaista , bet neguva popularitāti līdz 2013. gada februārim, kad portālā YouTube sākās Interneta fenomens ar tādu pašu nosaukumu. Tas palīdzēja palielināt singla pārdošanu, un tas drīz ieguva pirmo vietu Billboard Hot 100 topā, un trešo vietu UK singlu topā.


Jelgavas katoļu katedrāle

Jelgavas Bezvainīgās Jaunavas Marijas Romas katoļu katedrāle ir Romas katoļu Rīgas metropolijas Jelgavas diecēzes draudzes katedrāle, kā arī Jelgavas diecēzes bīskapa un Jelgavas dekanāta rezidence. Tā atrodas Katoļu ielā 11 Jelgavā. Valsts nozīmes arhitektūras piemineklis, viena no lielākajām pilsētas sakrālajām celtnēm.


Palejnieki (Kūku pagasts)

Palejnieki ir ciems Jēkabpils novada Kūku pagastā. Izvietojies pagasta rietumdaļā.

Ciema teritoriju šķērso pašvaldības zemes ceļi 1, 17 un grants ceļš 46. Ziemeļu pusē no Palejniekiem ir viena no četrām pagasta māla iegulu vietām un rekultivējamās teritorijas, aiz kurām tek Donaviņa, kas ir Kūku pagasta un Variešu pagasta robežupe. Uz dienvidiem no Palejniekiem atrodas pagasta Lauciņu un Gravu ciemi, bet uz rietumiem ir Jēkabpils pilsētas robeža. Darbojas viena zemnieku saimniecība.


Sēļi (Sēļu pagasts)

Sēļi ir ciems Valmieras novada Sēļu pagastā, pagasta centrs. Izvietojies pagasta vidusdaļā no novada centra Valmieras un no Rīgas.


Hideki Noda

Hideki Noda (; dzimis Osakā, Japānā) ir japāņu autosportists, kurš piedalījies Formula 1 pasaules čempionātā.


Kreigs Zeidans

Kreigs Zeidans (; dzimis , miris ) bija amerikāņu kino producents, režisors un scenārists. Zeidans ar darījumu partneri Nīlu Meronu darbojās producentu komandā Storyline Entertainment. Viņš bija gejs.

Kopā ar Nīlu Meronu producēja 85. Kinoakadēmijas balvas pasniegšanas ceremoniju.


Nīls Merons

Nīls Merons (; dzimis ) ir amerikāņu televīzijas un kinoproducents. Merons ar darījumu partneri Kreigu Zeidanu darbojās producentu komandā Storyline Entertainment. Producējis tādas filmas kā "Čikāga" un "Matu laka". Viņš ir gejs.

Kopā ar Kreigu Zeidanu producē 85. Kinoakadēmijas balvas pasniegšanas ceremoniju.


Dons Mišers

Donalds Leo "Dons" Mišers (; dzimis ) ir amerikāņu televīzijas un tiešraižu producents un režisors.

Dons Mišers ir režisējis daudzas nozīmīgas tiešraides un ir arī 85. Kinoakadēmijas balvas režisors.


Kristofs Valcs

Kristofs Valcs (; dzimis ) ir Austrijas aktieris. Viņš ir zināms pēc lomām Kventina Tarantīno filmās "Bēdīgi slavenie mērgļi" (2009), "Atsvabinātais Džango" (2012).

Pirms karjeras lielbudžeta filmās Valcs spēlēja teātra uzvedumos un bija aktieris televīzijas filmās un seriālos. 2009. gadā Valcs attēloja SS štandartenfīrera (Standartenführer) lomu Tarantīno filmā "Bēdīgi slavenie mērgļi", par ko ieguva ļoti lielu atzinību un vairākus ievērojamus apbalvojumus otrā plāna lomā, to vidū Zelta Globusu, Amerikas Kinoakadēmijas balvu, BAFTA kino balvu, Ekrāna aktieru ģildes balvu, Kannu kinofestivāla balvu. Par lomu Tarantīno nākamajā filmā "Atsvabinātais Džango", kur Valcs tēloja dakteri Kingu Šulcu, viņš arī ieguva Zelta Globusu, Amerikas Kinoakadēmijas balvu un Britu Kinoakadēmijas balvu.


Alans Ārkins

Alans Volfs Ārkins (; dzimis , miris ) bija amerikāņu aktieris, kinorežisors, mūziķis un dziedātājs.

Ārkinu par viņa pirmo lomu filmā The Russians Are Coming, the Russians Are Coming (1966) nominēja Amerikas Kinoakadēmijas balvai, tādējādi viņš kļuva par vienu no sešiem aktieriem, kas ieguvis nomināciju jau par savu pirmo lomu. Par šo lomu viņš saņēma Zelta globusa balvu kā labākais aktieris komēdijā vai muzikālā filmā. Otro reizi Amerikas Kinoakadēmijas balvai Ārkinu nominēja par galveno lomu filmā The Heart Is a Lonely Hunter (1968). Ieguvis Amerikas Kinoakadēmijas balvu kā labākais aktieris otrā plāna lomā, kā arī BAFTA kino balvu par filmu "Mis Saulstariņš" (2006). Nominēts šīm balvām, kā arī Zelta globusa balvai par otrā plāna lomu filmā "Argo" (2012).


Helēna Hanta

Helēna Elizabete Hanta (; dzimusi ) ir amerikāņu aktrise, režisore, scenāriste.

Aktrise septiņus gadus filmējās komēdijseriālā Mad About You pirms lomas 1997. gada romantiskajā komēdijā "Cik labi vien var būt", par ko saņēma Amerikas Kinoakadēmijas balvu kā labākā aktrise. Vēl ieguvusi četras Emmy balvas un četras Zelta globusa balvas. Filmējusies tādās filmās kā "Viesuļvētra", "Pamestais", "Ko vēlas sievietes", "Atmaksāt ar labu", "Sērfotāja dvēsele" un "Sesijas". 2007. gadā debitējusi kā režisore ar filmu "Kad viņa mani atrada".